title: Valdemar Maununpoika

text: Valdemar Maununpoika (k. 1319) oli Suomen herttua, Maunu Ladonlukon pojista nuorin. Kun kuningas Birger Maununpoika kruunattiin, Valdemar sai Suomen herttuakunnakseen. Hän osallistui veljensä Eerik Maununpojan kanssa juonitteluihin Torgils Knuutinpoikaa vastaan ja myöhemmin myös Birgeriä vastaan. Vuonna 1310 solmitun sopimuksen mukaan hän sai Suomesta Turun ja Hämeen linnat. Birger vangitutti Valdemarin ja Eerikin, ja nämä kuolivat Nyköpingin linnan vankilassa (niin sanotut Nyköpingin pidot).


title: Claudio Matrone

text: Claudio Matrone (s. 8. kesäkuuta 1990 Napoli, Italia) on italialais-suomalainen jalkapalloilija, joka edustaa Ykkösessä pelaavaa Grankulla IFK:ta. Hän on pelipaikaltaan vasen laitahyökkääjä.


title: Claudio Matrone

text: Matrone on FC Hongan kasvatti. Hän pelasi vuosina 2010–2011 Ykköstä FC Espoossa yhteensä 39 ottelun verran, tehden kolme maalia. Kaudeksi 2012 hän siirtyi Veikkausliigassa pelanneeseen Valkeakosken Hakaan, esiintyen 25 ottelussa ja onnistuen kerran maalinteossa. Matrone palasi Ykköseen seuraavaksi vuodeksi ja pelasi 12 ottelua PK-35 Vantaan riveissä. Grankulla IFK:ta hän on edustanut vuodesta 2014 lähtien.


title: Z43

text: Z43 oli Saksan laivaston tyypin 1936A hävittäjä, joka palveli toisessa maailmansodassa.


title: Z43

text: Alus tilattiin 17. helmikuuta 1941 Deutsche Schiff- und Maschinenbaulta Bremenistä telakkanumerolla 1029. Sen köli laskettiin 1. toukokuuta 1942 ja alus laskettiin vesille syyskuussa 1943. Alus valmistui 31. toukokuuta 1944 ensimmäisenä päällikkönään Carl Heinrich Lampe.


title: Z43

text: Alus aloitti operatiivisen palveluksensa lokakuussa 1944, jolloin se liitettiin 6. hävittäjälaivueeseen itäiselle Itämerelle. Alus operoi 22.-24. marraskuuta yhdessä "Z25":n, "Admiral Scheer"in sekä 2. torpedovenelaivueen kanssa tukien saksalaisten vetäytymistä Öselistä. Alus lähti 9. joulukuuta 6. laivueen lippulaivan "Z35":n sekä "Z36":n ja kahden torpedoveneen kanssa miinoittamaan operaatio Nilissä Viron rannikkoa. Kolme vuorokautta myöhemmin osasto joutui sankassa sumussa saksalaisten laskemaan Nashorn miinakenttään, jolloin "Z35" ja "Z36" tuhoutuivat miehistöineen osuttuaan miinoihin. Operaatio peruutettiin ja "Z43" palasi Gotenhafeniin.


title: Z43

text: Alus oli saattajana Gotenhafenin ja Libaun välillä 18.-25. tammikuuta sekä 29. tammikuuta - 9. helmikuuta 1945. Se tulitti Neuvostoliiton joukkojen asemia 23. helmikuuta Samlandin rannikolla. Saatettuaan "SS Hamburgin" Sassnitziin "Z25":n kanssa 27. helmikuuta alus palveli ilmatorjunta-aluksena, kunnes se suojasi "Lützowin" ja "Admiral Scheerin" Danzigin lahdelta Swinemündeen 7. maaliskuuta. Seuraavan viikon alus oli Kolbergin edustalla suojaten kuljetusaluksia ilmahyökkäyksiltä. Alus tuki tykistöllään maajoukkoja 17.-19. maaliskuuta sekä suojasi pakolaisia kuljettaneita aluksia.


title: Z43

text: Alus palasi Kieliin 2. toukokuuta, jossa sen miehistö upotti aluksensa seuraavana päivänä Geltingerinlahteen Flensburgin lähistöllä.


title: Jalkapallon suomenmestaruuskilpailut 1913

text: Jalkapallon SM-kilpailu 1913 järjestettiin kuudetta kertaa Suomen jalkapallohistoriassa. Mestaruuden voitti Kruunuhaan Urheiluseura, kuten seuran nimi suomenkielisessä lehdistössä tuohon aikaan kirjoitettiin. Mestaruus oli seuran ensimmäinen.


text: Kilpailuun osallistui kaikkiaan kuusi joukkuetta. Helsinkiläiset kamppailivat keskenään toisesta loppuottelupaikasta ja toinen paikka oli varattu Turun voittajalle. Turkulaiset joutuivatkin ottelemaan kolme kertaa, ennen kuin kaupungin edustaja finaalissa oli selvillä. SM-kilpailujen ohella seurat kävivät lukuisia muitakin kilpailuja, ja lehdistökään ei aina ollut perillä mihin kilpailuun ottelu kulloinkin kuului.


text: Gunnar Helin; Ilmari Saxell, Artur Johansson; Alexander Holmström, Hugo Mantila, Rudolf Lundqvist; Peter Sikow, Knut Johansson, Ragnar Wickström, Lars Schybergson; Richard Schybergson - K. Marasoff.


title: Z44

text: Z44 oli Saksan laivaston tyypin 1936A hävittäjä, joka palveli toisessa maailmansodassa.


title: Z44

text: Alus tilattiin 17. helmikuuta 1941 Deutsche Schiff- und Maschinenbaulta Bremenistä telakkanumerolla 1030. Sen köli laskettiin 1. elokuuta 1942 ja alus laskettiin vesille 20. tammikuuta 1944. Alus ei valmistunut ennen tuhoutumistaan 29. heinäkuuta 1944.


title: Z45

text: Z45 oli Saksan laivaston tyypin 1936A hävittäjä, joka palveli toisessa maailmansodassa.


title: Z45

text: Alus tilattiin 17. helmikuuta 1941 Deutsche Schiff- und Maschinenbaulta Bremenistä telakkanumerolla 1031. Sen köli laskettiin 1. syyskuuta 1942 ja alus laskettiin vesille 15. huhtikuuta 1944. Alus ei valmistunut kuin oma miehistö upotti sen 20. heinäkuuta 1946.


title: Peet Vallak

text: Peet Vallak, oik. Peter Pedjas, (1893–1959) oli virolainen kirjailija. Hänen tuotantonsa oli pääasiassa novelleja. Häntä pidetään humoristis-yhteiskuntakriittisenä arjen kuvaajana.


title: Peet Vallak

text: Vallak julkaisi yhdeksän novellikokoelmaa


title: Peet Vallak

text: Valikoimat:


title: Jalkapallon mestaruuskilpailut 1914

text: Vuonna 1914 Suomen jalkapallomestaruuskilpailut jäivät pelaamatta. Ensimmäinen maailmansota alkoi 28.heinäkuuta 1914, keskeyttäen urheilutoiminnan Suomen suuriruhtinaskunnassa. Alueellisia kilpailuja ennätettiin jonkin verran pelaamaan. Helsingin mestaruuden voitti Helsingin IFK. Turussa parhaaksi osoittautui Åbo IFK ja Viipurin mestaruus meni Reippaalle, joka 11. lokakuuta voitti Pontevan 2–0. Lappeenrannassa mestariksi palloili Lappeenrannan Luistinseura, joka löi Yhteiskoulun Voimistelijat 6–2.


title: Jalkapallon mestaruuskilpailut 1914

text: Helsingissä mestaruuskilpailut alkoivat 26. syyskuuta. Kilpailussa putosi jatkosta kärsittyään kaksi tappiota. Myös seurojen 2-joukkueet olivat oikeutettuja osallistumaan kilpailuun.


title: Jalkapallon mestaruuskilpailut 1914

text: Kaksi viimeistä joukkuetta kohtasi "finaalisarjassa". Pelipäivät olivat 15. ja 22. marraskuuta. KIF:llä oli tappio alla keskinäisestä ottelusta aiemmilta kierroksilta.


title: Jalkapallon mestaruuskilpailut 1914

text: Turussa mestaruuskilpailut alkoivat 27. syyskuuta


title: Jalkapallon mestaruuskilpailut 1914

text: Palloliitto järjesti kevätkaudella myös alueellisen sarjakilpailun, joka kuitenkin onnistui suunnitellulla tavalla vain Helsingissä. Turun otteluissa ÅIFK voitti AIK:n 5–1 ja AIK puolestaan Urheiluliiton 6–1. Viipurilaisten keskinäisistä otteluista ei ole tietoja.


title: Jalkapallon mestaruuskilpailut 1914

text: 1. luokka


title: Jalkapallon mestaruuskilpailut 1914

text:
2. luokka
Suluissa otteluiden pelipäivät, mikäli tiedossa. Helsingin IFK:n 1-joukkue ei jostakin syystä ole ottanut osaa sarjakilpailuun. KIF tunnettiin tuohon aikaan suomenkielisellä nimellä Kruununhaan Urheiluseura (KUS).


title: Jalkapallon mestaruuskilpailut 1914

text: Vaasassa sarjakilpailut pelattiin syyskuussa.


title: Jalkapallon mestaruuskilpailut 1914

text:
32 - 7.toukokuuta, sivu 599
33 - 14. toukokuuta, sivu 617
34 - 20. toukokuuta, sivu 633
35 - 28. toukokuuta, sivu 651
36 - 5. kesäkuuta, sivu 668


title: Matti Aaltonen (teollisuusneuvos)

text: Matti Isko Istara Aaltonen (26. elokuuta 1926 Forssa – 27. tammikuuta 2007 Helsinki) oli Forssan kirjapainon toimitusjohtaja ja teollisuusneuvos. Hänen isänsä oli Forssan Lehden perustaja ja Forssan kirjapainon ensimmäinen johtaja, professori Esko Aaltonen. Matti Aaltosen veli on dokumenttielokuvien tekijä Jouko Aaltonen.


title: Matti Aaltonen (teollisuusneuvos)

text: Forssan kirjapainossa Aaltonen työskenteli 15-vuotiaasta alkaen kaikissa tehtävissä ja tuli vuonna 1948 isänsä jälkeen Forssan Lehden toimitusjohtajaksi sekä vuonna 1952 Forssan kirjapainon toimitusjohtajaksi, kun Esko Aaltonen siirtyi professoriksi Turun yliopistoon. Matti Aaltosen aikana Forssan kirjapaino laajeni ja Forssan lehti alkoi ilmestyä kuudesti viikossa. Forssan Lehden päätoimittajana Aaltonen oli vuosina 1962–1965 ja 1973–1974. Teollisuusneuvoksen arvo hänelle myönnettiin vuonna 1978.


title: Matti Aaltonen (teollisuusneuvos)

text: Isänsä tavoin Aaltonen oli mukana paikallisessa kotiseututyössä ja toimi muun muassa Lounais-Hämeen kotiseutu- ja museoyhdistyksen puheenjohtajana. Myös yhdistyksen julkaisemasta Lounais-Hämeen kotiseutu- ja museoyhdistyksen vuosikirjasta tuli hänen aikanaan arvostettu julkaisu.


title: Jalkapallon suomenmestaruuskilpailut 1915

text: Vuonna 1915 voitiin taas järjestää jalkapallon Suomen mestaruuskilpailut, edellisen kauden jäädessä väliin ensimmäisen maailmansodan takia. Mestaruuden voitti Kronohagens IF. Alueellisesti muodostetun karsintajärjestelmän johdosta turkulaisjoukkueet aloittivat kilpailun vasta välierissä, kun taas helsinkiläisten piti voittaa jo 2–3 ottelua välieriin päästäkseen.


text: Töölön Pallokentällä. Yleisöä noin 1600.


title: Matti Aaltonen

text: Matti Aaltonen voi tarkoittaa ainakin seuraavia:


title: Alf Wallander

text: Alf Wallander (1862–1914) oli ruotsalainen taidemaalari ja muotoilija. Hän oli jugend-henkinen Ruotsin taideteollisuuden uudistaja. Hän oli vuodesta 1896 Rörstrandin taiteellinen johtaja. Hänen maalauksensa oli pastellein tehtyjä henkilösommitelmia ja tunnelmamaisemia. Keraamiset työt olivat korkeita reliefimuotoja ja niissä oli kukka- ja eläinkoristelua. Lisäksi hän suunnitteli kuvakudoksia, huonekaluja, lasia ja taontatöitä.


title: Alf Wallander

text: Hänen setänsä oli taidemaalari Josef Wilhelm Wallander. Hän oli naimisissa taiteilija Gerda Charlotta Wallanderin kanssa, ja heillä on poika, arkkitehti Sven Wallander


title: Målilla

text: Målilla on Ruotsissa, Hultsfredin kunnassa, Kalmarin läänissä sijaitseva taajama ja entinen kunta. Taajamassa asui vuonna 2010 yhteensä 1 524 asukasta.


title: Målilla

text: Målilla tunnetaan hyvin sen ääripäisistä lämpötiloista. 29. kesäkuuta 1947 Målillassa mitattiin koko Ruotsin korkein lämpötila, +38 astetta. Tämä luku on sama kuin mitä on mitattu Ultunassa Uplannissa. Ääripäisten lämpötilamittausten takia paikkakunnassa sijaitsevaan erääseen liikenneympyrään on asennettu 15 metriä korkea lämpömittari. Aika pian sen vihkiäisten jälkeen joulukuussa 2000 siihen kuitenkin törmäsi auto ja lämpömittarin alapäässä oleva metallipallo jouduttiin korjaamaan.


title: Målilla

text: Målilla on tunnettu myös Moto GP-radastaan. Siellä on erityisesti kilpaillut paikallinen, aiemmin Dackarna Målilla -nimellä toiminut Moto GP-joukkue. Luxo Stars ja Team Svelux olivat kaksi ohimennyttä nimeä, jotka olivat käytössä ennen kuin alkuperäinen nimi palautettiin.


title: Ala Al-Sasi

text: Ala Al-Sasi (; s. 2. heinäkuuta 1987) on jemeniläinen jalkapalloilija. Hänen seuroinaan ovat olleet Al-Ahli Sana'a (2005–2009) ja sen jälkeen Al-Hilal Hudayda. Hän pelaa keskikentällä. Vuodesta 2007 lähtien hän on pelannut myös Jemenin jalkapallomaajoukkueessa.


title: Uuraan satama

text: Uuraan satama (myös "Vysotskin satama", , LOCODE: RUVYS) on Venäjän Leningradin alueen Viipurin piirin Uuraan saarella sijaitseva, maantieteellisesti kaksiosainen merisatama. Satamasta on Suomen rajalle noin 50 kilometriä ja Pietariin noin 90 kilometriä. Satamaan kuuluu noin 3,5 kilometriä kaupungin keskustan eteläpuolella sijaitseva Lukoil-yhtiön öljyterminaali ja kantakaupungissa sijaitseva kuivarahtisatama. Molemmille satama-alueille johtaa rautatieyhteys. Syväväylä Viipurin satamaan ja Saimaan kanavalle kulkee käytännössä Uuraan satama-alueen kautta.


title: Uuraan satama

text: Uuraan öljyterminaali () on rakennettu erityisesti öljy-yhtiö Lukoilin tarpeisiin kaupungin eteläpuolelle. Satamassa on petrokemiallisiin kuljetuksiin kaksi 344,5 metriä pitkää laituripaikkaa 13,2 metrin syväyksellä ja yksi 83 metriä pitkä laituri 5,5 metrin syväyksellä. Lisäksi on avustaville aluksille kuten hinaajille ja luotsille tarkoitettu 4. laituri. Öljyterminaalin toimintaa hoitaa RPK-Vysotsk-Lukoil-II -yhtiö.


title: Uuraan satama

text: Uuraan kuivarahtisatama sijaitsee Uuraan kaupungissa (). Siellä on neljä 140- 213 metriä pitkää laituripaikkaa aluksille, joilla on enintään 9,3 metrin syväys. Satamaa operoi ООО Port Vysotski-yhtiö. Sataman kautta kuljetetaan esimerkiksi kivihiiltä.


title: Uuraan satama

text:
Tonnimääräisesti selvä enemmistö rahdista on vuodesta 2005 lähtien kulkenut öljyterminaalin kautta.
Uuraan sataman vuosittainen rahtimäärä:


title: Valeria Borovskaya

text: Valeria Borovskaya (s. 17. helmikuuta 1995 Belgorod) on kuuro suomalainen korkeushyppääjä. Hän edustaa Helsingin Kisa-Veikkoja. Häntä valmentaa Reijo Jokela, Kaisa Siitonen ja Matti Laatikainen.


title: Valeria Borovskaya

text: Borovskaya voitti kuurojen korkeushypyn EM-kultaa 2011 Kayserissa, Turkissa. Hän hyppäsi tuloksen 171 cm, joka on myös kisaennätys sekä nuorten Euroopan- ja maailmanennätys. Hän saavutti EM-hopeaa 2012 kuurojen Euroopan hallimestaruuskilpailuissa Tallinnassa ja voitti kuurojen MM-pronssia Torontossa. Euroopan juniorien EM-kisoissa 2012 Bydgoszczissa Valeria Borovskaya toi historian ensimmäinen EM-nuorten korkeushypyn kultamitalin Suomeen.


title: Valeria Borovskaya

text: Hallissa Borovskaya on hypännyt 171 cm.


title: Harmaakorvayökkö

text: Harmaakorvayökkö ("Plecotus austriacus") on eurooppalainen isokorvainen lepakkolaji. Se saalistaa enimmäkseen päiväsaikaan perhosia. Laji on melko samannäköinen kuin korvayökkö, mutta sillä on vaaleampi vatsan alue.


title: Kupittaan ravirata

text: Kupittaan ravirata (Turun Hippodromi) oli Turun Kupittaalla vuosina 1902–1973 sijainnut ravirata. Se sijaitsi Hippoksentien pohjoispuolella Kupittaan jalkapallostadionin vieressä. Paikalla on nykyään jalkapallokenttiä, velodromi sekä BMX-rata.


title: Kupittaan ravirata

text: Ensimmäiset ravikilpailut Turussa oli järjestetty vuonna 1817 Aurajoen jäällä. Suomen ensimmäinen varsinainen ravirata oli valmistunut vuonna 1884 Helsingin Oulunkylään. Vuonna 1894 perustettu Turun Hippos ryhtyi heti perustamisensa jälkeen suunnittelemaan oman radan rakentamista. Sopiva paikka löytyi, kun Turun Tarkk'ampujapataljoona vuonna 1899 siirsi ampumaratansa Kupittaalta Kärsämäkeen. Ravirata aloitti toimintansa kolme vuotta myöhemmin.


title: Kupittaan ravirata

text: 1970-luvulle tultaessa Kupittaa alkoi käydä ahtaaksi raviradan toiminnalle. Lisäksi vanhanaikainen rata ei enää vastannut ajan vaatimuksia. Viimeiset kilpailut Kupittaan raviradalla ajettiin 9. syyskuuta 1973. Kupittaan sulkemisen jälkeen Turun ravitoiminnassa oli neljän ja puolen vuoden tauko, kunnes uusi Metsämäen ravirata avattiin maaliskuussa 1978. Nykyään Kupittaan raviradasta on jäljellä vuonna 1948 valmistunut kioskirakennus, niin sanottu totokioski. Arkkitehti Erik Bryggmanin suunnittelema puurakenteinen kioski on suojeltu.


title: Kupittaan ravirata

text: Kupittaan raviradan sisäkentällä oli myös speedway-rata, jolla ajettiin lajin ensimmäinen kilpailu Suomessa vuonna 1949. Siellä järjestettiin myös useita kansainvälisiä kilpailuja. Lisäksi alueella oli greyhound-rata, jossa järjestettiin vuoden 1981 pohjoismaiden mestaruuskisat. Greyhound-rata lopetti toimintansa 1980-luvun alussa. Vinttikoirarataa korvaavat Metsämäen raviradalla olevat Turun Greyhound Klubin omistama rata ja Turun Vinttikoirakerhon rata Vätissä.


title: Kupittaan ravirata

text: Kupittaalla järjestettiin kolmet Kuninkuusravit, vuosina 1939, 1949 ja 1963.


title: Kupittaan ravirata

text: 1900-luvun alkuvuosien tunnetuin suomalainen ravihevonen Eino-Vakaa kuoli Kupitaan raviradalla kesken kilpailun syyskuussa 1913. Hevonen haudattiin rata-alueelle ja se sai myöhemmin myös oman muistomerkin.


title: Kelkkalan ravirata

text: Kelkkalan ravirata oli Viipurissa toiminut ravirata, joka perustettiin vuonna 1892. Kelkkalan kaupunginosassa sijainnut rata oli Suomen toiseksi vanhin vuonna 1884 valmistuneen Oulunkylän raviradan jälkeen. Viipuri luovutettiin Neuvostoliitolle vuonna 1944, jonka myötä toiminta raviradalla loppui. Nykyään se on osittain metsittyneenä Pietariin johtavan maantien A125 läheisyydessä olevalla teollisuusalueella.


title: Kelkkalan ravirata

text: Yksi Viipurin läänin Hevosystäväin Yhdistyksen omistaman raviradan syntyyn keskeisesti vaikuttanut hahmo oli paikallinen kauppaneuvos Wilhelm Rothe ja myöhemmin keskeisiin taustahahmoihin kuului tunnettu viipurilainen hevosmies Fritz Buttenhoff. Kuninkuusravit Kelkkalassa järjestettiin vuonna 1938. Ravikuninkaaksi kruunattiin tuolloin Toivo Pohjalan omistama ori Lohdutus.


title: Kelkkalan ravirata

text: Hevoskilpailuiden lisäksi radalla järjestettiin myös muiden urheilulajien tapahtumia. Vuonna 1910 Kelkkalan ravirata isännöi yleisurheilun SM-kilpailuja, jotka tuolloin tunnettiin vielä nimellä Kalevan-ottelu. Vuosina 1932, 1935 ja 1939 Kelkkalassa pidettiin Viipurin Moottorikerhon järjestämät kansainväliset moottoripyörien TT-ajot.


title: Kelkkalan ravirata

text: Jatkosodan aikana suomalaisten viimeinen puolustuslinja VKT-linja, kulki Kelkkalan raviradan kautta Ristimäen hautausmaalle. Viipurin taistelun yhteydessä 20. kesäkuuta 1944 alueella käytiin jonkin verran taisteluja.


title: ThreeBond Racing

text: ThreeBond Racing on japanilainen pikkuformulatalli. Talli perustettiin vuonna 2000, jolloin talli kilpaili Japanin F3-sarjassa. Seuraavana vuonna tallin kuljettaja Yūji Ide sijoittui sarjan viidenneksi. Vuonna 2003 talli saavutti ensimmäisen palkintosijansa samassa sarjassa. Vuonna 2005 talli sijoittui Japanin F3 sarjan toiseksi kuudella voitollaan ja voitti Aasian F3-sarjan mestaruuden. Vuonna 2006 tallin kuljettaja Fabio Carbone sijoittui sarjan neljänneksi. Vuonna 2011 talli voitti All-Japan Formula Three Championship-sarjan mestaruuden. Vuonna 2012 talli ajoi muutaman kilpailun Formula 3 Euroseries-sarjassa kilpaillen suomalaisella lisenssillä.


title: Karras

text: Karras on muun muassa seuraavien henkilöiden sukunimi:


title: Yours Sincerely

text: Yours Sincerely on suomalaisen Moon-yhtyeen studioalbumi vuodelta 1991. Myöhemmin yhtye on toiminut nimellä Moon Cakes.


title: Yours Sincerely

text: Albumi on äänitetty kotistudiossa Keravalla ja miksattu Finnvoxin studioilla Helsingissä. Tuottajana ja äänittäjänä on toiminut yhtyeen kitaristi Mikko Karmila. Pauli ja Mika ovat tehneet masteroinnin Finnvoxilla.


title: Yours Sincerely

text: LP-levyn kannen on suunnitellut P. Vilkki ja kuvan on tehnyt Lennart Håkansson.


title: Yours Sincerely

text: Levynteossa on saatu tukea ESEK:iltä.


title: Yours Sincerely

text:
Aino Roivainen on tehnyt kaikki laulut, paitsi A5, B2 ja B4: Mikko Karmila ja Aino Roivainen.
Kappaleiden vaihtoehtoisina niminä on annettu "There's No Magic...", "Winter Night (Memoir)" ja "Want to Be Its Mermaid One Day". Kappaleiden sanat on painettu LP-levyn suojakuoreen. Copyrightin omistaja on Love Kustannus ja tuotanto-oikeuksien Johanna Kustannus.Albumilta on julkaistu single "There's No Magic", ja sen ensimmäinen sijoitus Suomen virallisella singlelistalla ajalta 15.–28.10.1991 on ollut kahdeksas.


title: Yours Sincerely

text: Albumi oli Rumba-lehden kriitikoiden mielestä vuoden 1991 kuudenneksi paras kotimainen albumi ja "There's No Magic..." viidenneksi paras kotimainen biisi. Lehden lukijaäänestyksessä "There's No Magic" sijoittui yhdenneksitoista ja yhtye oli kolmanneksi paras uusi kyky.


title: Leonardo Moccia

text: Leonardo Moccia (7. marraskuuta 1801 Torre Santa Susanna – 17. huhtikuuta 1852) oli italialainen roomalaiskatolinen piispa. Hänet vihittiin diakoniksi 20. joulukuuta 1823 ja papiksi 12. kesäkuuta 1824. Hänet valittiin Gallipolin hiippakunnan johtoon 7. lokakuuta 1848, ja valinta vahvistettiin 11. joulukuuta. Moccia kuoli 50-vuotiaana virassa.


title: Esko Valsta

text: Esko Valsta ent. "Vallenius", (26. elokuuta 1924 Uusikaupunki – 6. syyskuuta 2008) oli suomalainen sellotaiteilija. Hän opiskeli Helsingissä Yrjö Selinin oppilaana ja Pariisissa Maurice Maréchalin oppilaana. Hän oli Helsingin kaupunginorkesterin jäsen vuodesta 1950 ja soolosellisti vuodesta 1961. Hän esiintyi konserteissa ja solistina myös ulkomailla. Hän jäi eläkkeelle 1974.


title: Esko Valsta

text: Hänen veljensä on pianotaiteilija Tapani Valsta.


title: Daniel Murray

text: Daniel Murray (18. huhtikuuta 1768 – 26. helmikuuta 1852) oli irlantilainen roomalaiskatolinen arkkipiispa. Hänet vihittiin papiksi vuonna 1792 ja nimitettiin Dublinin koadjuuttoriarkkipiispaksi sekä Hierapolis in Phrygian titulaariarkkipiispaksi 30. kesäkuuta 1809. Piispaksi konsekroinnin suoritti 30. marraskuuta John Thomas Troy, jota avustivat Daniel Delany ja Patrick Ryan.


title: Daniel Murray

text: Murraysta tuli 11. toukokuuta 1823 Dublinin arkkipiispa, jona hän toimi, kunnes kuoli 83-vuotiaana virassa.


title: José Ávila Lamas

text: José Ávila Lamas (13. marraskuuta 1803 – 2. tammikuuta 1866) oli espanjalainen roomalaiskatolinen piispa. Hänet vihittiin papiksi mahdollisesti vuonna 1830. Hänet valittiin Plasencian hiippakunnan johtoon 6. huhtikuuta 1852, ja valinta vahvistettiin 27. syyskuuta. Piispaksi konsekroinnin suoritti 2. tammikuuta 1853 Miguel García Cuesta. Ávila Lamas valittiin 1. elokuuta 1857 Orensen piispaksi, ja valinta vahvistettiin 25. syyskuuta. Ávila Lamas kuoli 62-vuotiaana virassa.


title: Heikki Valvanne

text: Heikki Ilmari Valvanne (28. huhtikuuta 1919 Heinola – 29. toukokuuta 1985 Helsinki) oli suomalainen taloustieteilijä. Hän oli valtiotieteen tohtori ja työskenteli Suomen Pankissa vuodesta 1945, johtajana vuodesta 1957.


title: Heikki Valvanne

text: Valvanne valmistui valtiotieteen kandidaatiksi vuonna 1945 ja aloitti samana vuonna Suomen Pankin taloustieteellisen tutkimuslaitoksen tutkijana. Myöhemmin hän oli saman laitoksen johtajana. Hän väitteli tohtoriksi vuonna 1956 ja siirtyi Suomen Pankin johtajaksi. Hän oli Suomen Pankin johtokunnan vt. jäsenenä 1963 ja 1964–1968 sekä varsinaisena jäsenenä 1968–1974. Valvanne erosi johtokunnasta syksyllä 1974 tultuaan Suomen Pankin omistaman Mortgage Bank of Finlandin toimitusjohtajaksi Klaus Wariksen tilalle. Valvanne jäi eläkkeelle tästä tehtävästä vuonna 1983. Hän oli Mortgage Bank of Finlandissa myös hallituksen puheenjohtajana. Lisäksi hän oli Teollistamisrahaston johtokunnan puheenjohtaja vuosina 1969–1975 ja Sponsorin johtokunnan varapuheenjohtaja 1971–1975, sekä kuului Osuuspankkien Keskuspankin hallintoneuvostoon 1967–1969, Matkailun kehitysrahaston hallintoneuvostoon 1970–1973, Suomen Teollisuus-Hypoteekkipankin hallitukseen 1968–1974, Suomen Asuntohypoteekkipankin hallitukseen 1969–1979, Lassila & Tikanojan hallitukseen vuodesta 1975 ja Valtiokonttorin lisättyyn johtokuntaan 1968–1974.


title: Heikki Valvanne

text: Valvanne oli pääministeri Rainer von Fieandtin sihteeri parin kuukauden ajan 1957–1958. Valvanne kuului Wegeliuksen sukuun. Hänen setänsä oli suurlähettiläs Hugo Valvanne.


title: Intianmesikkä

text:
Intianmesikkä ("Melilotus indicus") on mesiköiden sukuun kuuluva yksivuotinen hernekasvi. Sitä esiintyy Etelä-Euroopassa.
Lajin varsi kasvaa 15–50 senttimetriä korkeaksi. Se muistuttaa uurremesikkää ("Melilotus sulcatus"), mutta intianmesikän korvakkeet ovat lähes ehyitä. Terttukukinto on tiheä. Teriöt ovat vaaleankeltaisia ja terälehdistä venho ja siivet ovat purjetta lyhyempiä.


title: Uurremesikkä

text:
Uurremesikkä ("Melilotus sulcatus") on mesiköiden sukuun kuuluva yksivuotinen hernekasvi. Sitä esiintyy Etelä-Euroopassa.
Lajin varsi kasvaa kymmenestä 40:een senttimetriä korkeaksi. Se muistuttaa intianmesikkää ("Melilotus indicus"), mutta uurremesikän korvakkeiden tyviosassa on yhdestä kolmeen hammasta. Terttukukinto on lyhyt ja tiheähkö, teriöt ovat keltaisia. Uurremesikän pallomaisissa paloissa on kehinä uurteita ja harjuja.


title: Mikael Wanonius

text: Mikael Wanonius (1707–1743) oli satakuntalainen kirkkoherra ja kirjoitti ruotsin- ja latinankielisiä tilapäisrunoja. Hänen taitavuudestaan kertoo suomenkielinen hautajaisruno ”Cunnia- ja Muisto-Laulu” vuodelta 1737. Hän kannatti Christian Wolffin valistusfilosofista suuntaa.


title: Rantamesikkä

text: Rantamesikkä ("Melilotus dentatus") on mesiköiden sukuun kuuluva kaksivuotinen hernekasvi, jota esiintyy Euroopassa. Sen varsi kasvaa 20:stä 70:een senttimetriä korkeaksi. Se on uurremesikkää ("Melilotus sulcatus") muistuttava, molemmilla lajeilla korvakkeet ovat hampaallisia. Teriöt ovat vaaleankeltaisia ja terälehdistä alin, venho on muita lyhyempi. Palko on kypsänä mustanruskea, verkkopintainen.


title: Axel Warén

text: Axel Vilhelm Warén (3. toukokuuta 1868 Suonenjoki – 1. lokakuuta 1899 Helsinki (Keuruu)) oli suomalainen yhteiskunnallisten olojen tutkija.


title: Axel Warén

text: Warénin vanhemmat olivat Suonenjoen ja myöhemmin Keuruun kirkkoherra, rovasti Johan Warén (1827-1883) ja Maria Adolfina Aschan. Hän pääsi ylioppilaaksi Helsingin alkeisopistosta 1886 ja valmistui filosofian kandidaatiksi 1889 ja filosofian maisteriksi 1890. Ensimmäinen suomalaisen torpparikysymyksen selvitys on hänen teoksena "Torpparioloista Suomessa" (1898). Hän kuului Warénin yhdeksänjäseniseen veljessarjaan, josta 1800-luvun lopulla oli seitsemän varsin näkyviä helsinkiläisessä ylioppilasyhteisössä.


title: Axel Warén

text: Axel Warén oli naimisissa vuodesta 1896 Naëmi Fredrika Pihlmanin kanssa.


title: Karhunjuuri

text: Karhunjuuri ("Meum athamanticum") on monivuotinen sarjakukkaiskasvi, jota esiintyy Länsi- ja Keski-Euroopassa. Lajia käytetään koristekasvina.


title: Karhunjuuri

text: Karhunjuuri on kaljuvartinen aniksentuoksuinen ruoho, joka kasvaa kymmenestä 50:een senttimetriä korkeaksi. Lehdistä enimmät ovat tyviruusukkeena. Lehtilavat ovat kolmesta neljään kertaan parilehdykkäisiä, lehdykät ovat rihmamaisen kapeita. Kukkien teriön väri vaihtelee valkoisesta punaiseen. Hedelmä on luumunmuotoinen, pituudeltaan neljästä kymmeneen millimetriä.


title: Worms: Ultimate Mayhem

text: Worms Ultimate Mayhem on Team 17:n kehittämä videopeli Microsoft Windowsille, PlayStation 3:lle ja Xbox 360:lle. Pelissä yhdistyvät "" ja "Worms 3D". Pelissä on kaksi yksinpelikampanjaa. Näitä pelaamalla voi saavuttaa uusia aseita, kenttiä, sekä gallerian kuvia. Pelissä on myös laaja nettipeli.


title: Worms: Ultimate Mayhem

text: "Worms: Ultimate Mayhem" sai kritiikkiä siitä, että siitä oltiin karsittu monia klassisia aseita pois.


title: Mustakaunokki

text: Mustakaunokki ("Centaurea nigra") on monivuotinen kaunokkilaji, jota esiintyy Euroopassa. Se muistuttaa monilla tuntomerkeillä ahdekaunokkia ("Centaurea jacea"), mutta mykerön kehtosuomujen kärkilisäke on musta ja kampamaisesti ripsiliuskainen, kun taas ahdekaunokilla se on tavallisesti ruskea ja risaliuskainen. Mustakaunokin mykerössä ei ole isoja laitakukkia ja teriöt ovat yleensä tummemmanvärisiä ahdekaunokkiin verrattuna.


title: Mustakaunokki

text: Laji voi risteytyä ahdekaunokin kanssa ja risteymä eli kenttäkaunokki uudelleen risteytyä kantalajien kanssa.


title: Albert Heijn

text: Albert Heijn on Oostzaanissa vuonna 1887 perustettu alankomaalainen supermarketketju. Se on nimetty Albert Heijn, Sr.:n mukaan.


title: Albert Heijn

text: Albert Heijn on alankomaalaisen supermarketoperaattorin Aholdin omistamista organisaatioista vanhin. Ketjun myymälät ovat täyden palvelun marketteja (toisin kuin alennusmyymälät), jotka tunnetusti keskittyvät laadukkaisiin myymälöihin ja tuotteisiin. Tämän kaltainen keskittyminen korkealaatuisiin tuotteisiin on osaltaan syynä siihen, että Albert Heijniä pidetään yhtenä Alankomaiden, Belgian ja Curaçaon kalleimpina myymälöinä. Vuoden 2003 lopulta aina vuoteen 2006 asti kestäneen hintasodan jälkeen hinnat ovat kuitenkin laskeneet. Hintasodan oli aloittanut Albert Heijn itse, ja siinä olivat osallisina lähes kaikki alankomaalaiset supermarketketjut.


title: Albert Heijn

text: Albert Heijn käyttää tällä hetkellä kolmea erillistä hintatasoa: "A-brändi", myymäläbrändi ja halpamerkki AH Basic. Myymäläbrändillä myydään lähes samanlaatuisia mutta halvempia tuotteita kuin A-brändillä. Hinnoista voi saada lisäalennusta "Bonuskaart"-nimisellä alennuskortilla.


title: Albert Heijn

text: Albert Heijnin markkinaosuus on tällä hetkellä noin 30 prosenttia. Ketjun logossa on tyylitellyt kirjaimet "ah" valkoisella pohjalla.


title: Vuorikaunokki

text: Vuorikaunokki ("Centaurea montana") on monivuotinen kaunokkilaji, jota esiintyy Euroopassa. Tavallisesti haarattomat ja siipipalteiset varret kasvavat 30–80 senttimetriä korkeiksi. Lehdet ovat yläviistoja, ruodittomia, suikealapaisia, ehytlaitaisia ja seittikarvaisia. Mykeröjä on vähälukuisesti. Ulompien kehtosuomujen kärkilisäke on kolmiomainen, mustanruskea, matalasti halkoinen. Mykerön laitakukat ovat suuria, tavallisesti tummansinisiä tai vaaleanpunaisia ja kehräkukat tumman sinipunaisia.


title: Vuorikaunokki

text: Vuorikaunokkia käytetään koristekasvina.


title: Piikkikaunokki

text: Piikkikaunokki ("Centaurea calcitrapa") on kaksivuotinen kaunokkilaji, jota esiintyy Euroopassa Välimeren alueella.


title: Piikkikaunokki

text: Piikkikaunokki kasvaa 20–70 senttimetriä korkeaksi. Varsi on jäykkä ja harittavahaarainen. Sekä varsi että lehdet ovat aluksi harmaakarvaisia. Kierteisesti olevien alus- ja keskilehtien lapa on pariliuskainen, mutta latvalehtien lapa on ehyt. Lehtilaita on harvaan piikkihampainen. Yksittäin latvahaarojen kärjissä olevat kukkamykeröt ovat perättömiä ja lehtien ympäröimiä. Mykerön kehto on 6–8 mm leveä ja pullean lieriömäinen. Mykerön vaaleanvihreät kehtosuomut ovat paksuja, tyviosasta puikeita, kalvolaitaisia ja laidoiltaan hentopiikkisiä lukuun ottamatta kärkiä, joiden piikki on vankka. Kehtosuomujen kärkilisäkkeet ovat kolmiomaisia ja väriltään vaalean kellanruskeita tai punertavia. Kukan teriö on vaaleanpunainen. Suomessa piikkikaunokki kukkii elo-syyskuussa. Pähkylät ovat litteitä ja niiltä puuttuu pappus.


title: Piikkikaunokki

text: Piikkikaunokki on kotoisin Välimeren alueelta Etelä-Euroopasta, Pohjois-Afrikasta ja Länsi-Aasiasta. Suomessa, kuten myös muualla Fennoskandiassa, piikkikaunokki on hyvin harvinainen uustulokas, jota on tavattu muutamin paikoin Etelä- ja Lounais-Suomessa. Suomen löydöt kasvista ovat usein vanhoja ja kytkeytyvät purjelaivakauteen. Esimerkiksi Ahvenanmaalla laji on ollut painolastitulokas ja se on löydetty maakunnasta viimeksi vuonna 1911.


title: Piikkikaunokki

text: Suomessa piikkikaunokki kasvaa tyypillisillä tulokaslajien kasvupaikoilla, kuten myllyalueilla, kaatopaikoilla, satamissa ja painolastipaikoilla.


title: Kristineberg (Tornio)

text: Kristineberg on Tornion kaupungissa Tornionjoen rannassa Alatorniossa sijaitseva asuntoalue. Se on saanut nimensä alueella sijainneen Ruotsin kruunun omistaman Kristinebergin kartanon mukaan. Kartano on perustettu 1765 ja sitä asuttivat ruotsalaiset virkamiehet ja maita viljelivät vuokraviljelijät.


title: Kristineberg

text: Kristineberg voi tarkoittaa seuraavia:


title: Kristineberg

text: Ruotsissa:


title: Kristineberg

text: Suomessa:


title: Liuskalehtihäränsilmä

text: Liuskalehtihäränsilmä eli liuskahäränsilmä ("Hypochaeris radicata", myös "Hypochoeris radicata") on monivuotinen mykerökukkaiskasvi, jota esiintyy kotoperäisenä lajina Euroopassa.


title: Liuskalehtihäränsilmä

text: Liuskalehtihäränsilmän lehdet kasvavat tyviruusukkeena. Pariliuskaisten lehtien lavat ovat kapean vastapuikeita ja vaihtelevat parihalkoisista isohampaisiin. Ruusukkeesta kasvaa muutama, tavallisesti haarainen varsi, joka tavallisesti on 20:stä 50:een senttimetriä korkea. Varret ovat kaljuja tai niukkakarvaisia, yläosasta harvasuomuisia. Vanamaisen varren päässä sijaitsee noin kolme senttimetriä leveä keltakukkainen mykerö. Mykerön kehtosuomut ovat limittäin, kehto on niukkakarvainen ja mykeröpohjus suomuinen. Suomessa liuskalehtihäränsilmä kukkiin heinä-elokuussa. Pappus on sulkahaiveninen ja varrellinen.


title: Liuskalehtihäränsilmä

text: Liuskalehtihäränsilmä voi risteytyä kaljuhäränsilmän ("H. glabra") kanssa.


title: Liuskalehtihäränsilmä

text: Suomessa liuskahäränsilmä on tulokaskasvi, jota tavataan puistojen ja tienvarsien kylvönurmikoilla ja satamissa. Alueilla, joissa laji on kotoperäinen, se kasvaa muun muassa kuivilla niityillä ja harvoissa lehtimetsissä.


title: Liuskalehtihäränsilmä

text: Liuskalehtihäränsilmän päälevinneisyysalue ulottuu Euroopassa Länsi- ja Etelä-Espanjasta itään Kreikkaan, Romaniaan, Länsi-Ukrainaan, Puolaan ja Etelä-Baltiaan asti, pohjoisessa Britteinsaarille, Tanskaan sekä Etelä-Norjaan ja -Ruotsiin. Satunnaisemmin sitä tavataan Suomessa, Länsi-Venäjällä, Pohjois-Baltiassa sekä Kaukasuksen alueella, ja Aasian puolella myös Turkissa. Laji on yleinen Pohjois-Afrikassa Marokosta Tunisiaan. Tulokaslajina liuskalehtihäränsilmä on levinnyt laajalle Pohjois-Amerikan itäosissa. Sitä tavataan myös Etelä-Afrikasta, Australiasta ja Uudesta-Seelannista.


title: Liuskalehtihäränsilmä

text: Suomessa lajia on tavattu lähinnä rannikkokaupungeissa Suomen- ja Pohjanlahdella.


title: Otavalvatti

text: Otavalvatti ("Sonchus asper") on yksivuotinen valvatteihin kuuluva keltakukkainen asterikasvi. Se on levinnyt laajalle alueelle. Se tunnetaan vanhana ihmisen seuralaislajina ja kasvaa muun muassa joutomailla, puutarhoissa, satamissa ja pelloilla.


title: Otavalvatti

text: Otavalvatti kasvaa 30–80 senttimetriä korkeaksi ja on isokokoisena haarova. Kasvi on pieni- ja pystyjuurinen. Varsi on lehdekäs, ontto ja sisältää runsaasti maitiaisnestettä. Lehtilavat ovat tavallisesti puikeita, herttatyvisiä pyörein tyviliuskoin, kovia, nirhalaitaisia tai liuskaisia, piikkiotaisia ja kiiltävänvihreitä. Otavalvatin kukinto on lähes lehdetön, huiskilomainen mykeröstö. Mykeröt ovat 1,5–2 senttimetriä leveitä ja teriöt vaaleankeltaisia. Suomessa otavalvatti kukkii heinä-syyskuussa. Hedelmä on litteä pähkylä. Pähkylän pitkittäisharjut ovat sileitä ja pappus hapsihaiveninen ja varreton.


title: Otavalvatti

text: Suomessa tavataan kahta otavalvatin muunnosta: nimimuunnos var. "asper" sekä var. "pungens". Ensin mainitun lehtilavat ovat ehyitä, nirhalaitaisia, ja niiden hampaat ovat otapäisiä. Toisen muunnoksen lehtilavat ovat isohampaisia tai liuskaisia ja isopiikkisiä, päättöliuskat ovat kapeahkoja. Otavalvattia muistuttava kaalivalvatti ("S. oleraceus") eroaa siitä muun muassa syvästi pariliuskaisten lehtiensä puolesta.


title: Otavalvatti

text: Otavalvatti on laajalle levinnyt laji. Euroopassa sitä tavataan kaikkialla lukuun ottamatta mantereen arktisimpia osia. Aasiassa laji on satunnaisempi, ja sitä tavataan paikoitellen Turkissa, Lähi-idässä, Keski-Aasiassa, Intiassa, Etelä-Siperiassa, Japanissa ja Kiinassa. Afrikassa sitä tavataan Saharan pohjoispuolella Marokosta Tunisiaan sekä paikoitellen Keski- ja Etelä-Afrikassa. Ihmisen mukana laji on levinnyt myös Pohjois-Amerikkaan, jossa sitä kasvaa suuressa osassa Yhdysvaltoja ja Etelä-Kanadaa. Otavalvattia tavataan myös Keski- ja Etelä-Amerikassa sekä Australiassa ja Uudessa-Seelannissa.


title: Otavalvatti

text: Suomessa otavalvatti on Lappia lukuun ottamatta muinaistulokas, pohjoisessa uustulokas. Lajia tavataan koko maassa, mutta yleinen se on vain Etelä-Suomessa. Lapissa laji on hyvin harvinainen. Suomessa tavattavat otavalvatit kuuluvat pääasiassa muunnokseen var. "asper".


title: Otavalvatti

text: Otavalvatti on vanha ihmiskulttuurin seuralaislaji. Lajille tyypillisiä kasvupaikkoja ovat joutomaat, tienvarret, puutarhat, perunamaat, seinustat, satamat ja pellot. Suomessa sitä tavataan etenkin vanhoissa kylissä ja kaupungeissa. Otavalvatti on typensuosija.


title: Otavalvatti

text: Otavalvattia on käytetty sekä vihanneksena että sikojen rehuna. Jälkimmäiseen käyttötarkoitukseen viittaa myös lajin ruotsinkielinen nimi "svinmolke".


title: Joona Harjama

text: Joona Harjama (s. 5. heinäkuuta 1993 Hamina) on suomalainen jääkiekkoilija, joka pelaa Mestis-joukkue Kiekko-Vantaassa. Hän toimii joukkueen varakapteenina. Harjama on pelipaikaltaan keskushyökkääjä, mutta hän osaa pelata myös laidassa.


title: Joona Harjama

text: Harjama aloitti jääkiekkoilun 5-vuotiaana Haminan Kiekkoympyrät -80:ssä. Hän siirtyi E-juniori-ikäisenä Kotkan Titaaneihin ja sieltä edelleen 15-vuotiaana Saimaan Palloon kaudeksi 2008–2009. Harjama oli kaudella 2010–2011 joukkueen B-nuorten paras pistemies ja syöttäjä SM-karsinnoissa tehoilla 5+7=12.


title: Joona Harjama

text: Toukokuussa 2011 Harjama teki kaksivuotisen SM-liigasopimuksen Kalevan Pallon kanssa. Hän ei kuitenkaan tehnyt vielä liigadebyyttiään, vaan pelasi koko kauden A-nuorissa. Kaudella 2012–2013 Harjama teki liigadebyyttinsä. Hän pelasi ensimmäisen SM-liigaottelunsa 29. syyskuuta 2012 veiraissa Bluesia vastaan, jossa Harjama merkittiin joukkueen nelosketjun Jyri Junnilan ja Joonas Riekkisen viereen. Kaikkiaan hän pelasi kauden aikana SM-liigassa 13 runkosarjaottelua tehden yhden syöttöpisteen. Harjama pelasi kauden aikana miesten pelejä myös kolmen Mestis-ottelun verran lainalla Savonlinnan Pallokerhossa marraskuussa 2012. Hän pelasi suurimman osan kaudestaan kuitenkin KalPan A-nuorissa, joiden kapteenina Harjama toimi. Hän oli joukkueen paras pistemies tehoilla 12+24=36. Huhtikuussa 2013 Harjama teki kaksivuotisen jatkosopimuksen KalPan kanssa.


title: Joona Harjama

text: Kaudella 2013–2014 Harjama pelasi KalPan mukana lähes kaikki European Trophy -ottelut, mutta runkosarjassa hän pelasi 27 ottelua tehopistein 2+2=4 ja vietti osan kaudestaan A-nuorissa. Harjaman liigauran avausmaali syntyi 29. joulukuuta 2013 vieraissa Turun Palloseuraa vastaan. Huhtikuussa 2015 hän teki vuoden mittaisen jatkosopimuksen KalPan kanssa.


title: Joona Harjama

text: Harjama siirtyi kaudeksi 2016–2017 suuremman ja hyökkäävämmän roolin perässä vuoden mittaisella sopimuksella Mestis-joukkue Kiekko-Vantaan riveihin. Hänet nimettiin joukkueen varakapteeniksi. Harjama voitti kauden päätteeksi Mestis-hopeaa. Myös kauteen 2017–2018 hän lähti Kiekko-Vantaan varakapteenina, mutta Harjama toimi käytännössä koko kauden ajan joukkueen kapteenina, kun kapteeniksi nimetty Pekka Niemimaa oli loukkaantumisen vuoksi koko kauden sivussa.


title: Joona Harjama

text: Harjama on pelannut yhdeksän nuorten ja kahdeksan poikien maaottelua.


title: Joona Harjama

text: Harjaman isä Ilpo on entinen pesäpalloilija. Myös Joona itse harrasti omien sanojensa mukaan 15-vuotiaaksi asti pesäpalloa Haminan Palloilijoissa.


title: Pyöröjänönputki

text: Pyöröjänönputki ("Bupleurum rotundifolium") on yksivuotinen sarjakukkaiskasvi, jota esiintyy Keski- ja Etelä-Euroopassa. Se on väriltään sinivihreä ruoho, joka kasvaa 15–50 senttimetriä korkeaksi. Lehdet ovat ruodittomia, ehytlaitaisia, sepiviä, soikean tai pyöreähkön muotoisia. Kukinnon pääsarja on suojukseton. Pikkusarjojen suojuslehdet ovat pitkulaisen puikeita, kellanvihreitä, valkoiseksi muutuvia. Kukat ovat keltateriöllisiä.


title: Paavo Gustaf Waris

text: Paavo Gustaf Waris, sukunimi vuoteen 1935 "Warén" (25. huhtikuuta 1897 Saarijärvi – 1959) oli suomalainen everstiluutnantti ja pankinjohtaja. Hän suunnitteli kadetin juhlaunivormun ja kadettikunnan ensimmäisen jäsenmerkin.


title: Paavo Gustaf Waris

text: Wariksen vanhemmat olivat piirilääkäri Eliel Jonathan Warén ja Elina Amanda Ignatius. Hän pääsi ylioppilaaksi 1916 ja valmistui kadettikoulusta 1920. Waris teki opintomatkat Ranskaan 1926 ja 1934 sekä Ruotsiin 1932.


title: Paavo Gustaf Waris

text: Waris oli Ilmailukoulun opetusosaston päällikkönä 1929–1935, ilmavoimien komentajakurssi 2:n johtajana 1934–1935, ilmavoimien esikunnan osasto l:n päällikkönä 1935–1936 ja Lentoasema 2:n komentajana 1937–1938. Waris toimi Sotakorkeakoulun ilmataktiikan opettajana 1934–1937, ilmasotakoulun koulutusesiupseerina 1940 ja päämajan sotilaallisen hallinto-osaston komentajan apulaisena 1941–1942. Hän toimi Suomen ilmapuolustusliiton toimitusjohtajana 1938–1945, Suomen ilmailuliiton toiminnanjohtajana 1945, Oy Volvo-auto Ab:n myyntipäällikkönä 1946–1948, Suomen Kulttuurirahaston kirjallisen toiminnan johtajana 1948–1950 sekä Kansallinen kokoomus ry:n talouspäällikkönä 1950–1952. Waris oli Helsingin Osakepankin Forumin konttorin johtajana vuodesta 1952 alkaen.


title: Paavo Gustaf Waris

text: Waris oli Sotilasaikakauslehden toimituskunnan jäsenenä 1935-1938, Suomen urheilukalastajien liiton hallituksen liiton jäsenenä vuodesta 1946, Suomen akvaarioliiton puheenjohtajana vuodesta 1947 ja Akvaarion Ystävä-lehden päätoimittajana 1948-1950.


title: Paavo Gustaf Waris

text: Wariksen puoliso oli Toini Tellervo Sinervä. Heidän pojastaan Matti Wariksesta tuli eläinlääkintäkenraalimajuri ja puolusvoimien ylieläinlääkäri.


title: Karvakirveli

text: Karvakirveli ("Chaerophyllum hirsutum") on monivuotinen kirveleihin kuuluva sarjakukkaiskasvi. Sitä esiintyy Keski- ja Etelä-Euroopassa. Laji kasvaa 50–100 senttimetriä korkeaksi. Varsi ja lehdet ovat karvaisia, mutta kukinnon pikkusarjojen suojuslehdet kaljuja. Lehdet ovat kahdesti lehdykkäiset ja lehdykät vähäliuskaisia. Kukat ovat valkoteriöisiä. Terälehtien laidat ovat ripsellisiä, mikä on lajin erityistuntomerkki.


Vuoden 2010 talviparalympialaisten
mitalitaulukko. Maiden järjestys on ensin kultamitalien määrän mukaan,
sitten hopea- ja lopuksi pronssimitalien määrän mukaan. Jos tuon jälkeen
maiden mitalimäärä on sama, maat ovat jaetulla sijalla
aakkosjärjestyksessä. Tätä järjestämistapaa käyttävät Kansainvälinen olympiakomitea ja IAAF.


title: Mukulakirveli

text: Mukulakirveli ("Chaerophyllum bulbosum") on kaksivuotinen kirveleihin kuuluva sarjakukkaiskasvi. Sitä esiintyy Keski- ja Kaakkois-Euroopassa. Laji on vanha viljelykasvi ja sitä on viljelty Suomessa tärkkelyspitoisen juurimukulan takia ennen perunan yleistymistä. Nuoria versoja on käytetty salaatissa.


title: Mukulakirveli

text: Mukulakirvelillä on pallomainen juurimukula, josta kasvaa yhdestä kahteen metriä korkea punatäpläinen varsi. Lehdet ovat liuskoittuneet kapealiuskaisiksi lehdyköiksi. Kukinnon pikkusarjoissa on kolmesta viiteen erikokoista kapeanpuikeaa suojuslehteä. Kukat ovat valkoteriöllisiä. Mukulakirvelin voi äkkiseltään sekoittaa koiranputkeen ("Anthriscus sylvestris") tai idänkirveliin ("Chaerophyllum prescottii").


title: Kultakirveli

text: Kultakirveli ("Chaerophyllum aureum") on monivuotinen kirveleihin kuuluva sarjakukkaiskasvi. Sitä esiintyy Keski- ja Etelä-Euroopassa. Lajilla on paksu juurakko, josta kasvaa yhdestä puoleentoista metriä korkea punatäpläinen ja karvainen tai kalju varsi. Lehdet ja kukinnon pikkusarjojen suojuslehdet ovat karvaiset. Kolmiomaisen ja moninkertaisesti parilehdykkäisen lehtilavan lehdykät ovat leveänpuikeita, kärkiliuska on pitkä, kapea ja sahalaitainen. Kukat ovat valkoteriöisiä. Hedelmä on pituudeltaan kahdeksasta kahteentoista millimetriä.


title: Myrkkykirveli

text: Myrkkykirveli ("Chaerophyllum temulum") on myrkyllinen kirveleihin kuuluva sarjakukkaiskasvi. Sitä esiintyy Euroopassa. Laji on kaksivuotinen, ohutjuurinen. Karheakarvainen varsi kasvaa 50:stä 80:een senttimetriä korkeaksi. Lehdet ovat karvaisia, kolme kertaa parilehdykkäsiä. Kolmiomaisen lavan kärkiliuska on tylpähkön muotoinen. Kukat ovat valkoteriöisiä. Sukkulamainen hedelmä on pituudeltaan neljästä seitsemään millimetriä.


title: Merifenkoli

text: Merifenkoli ("Crithmum maritimum") on sarjakukkaiskasvi jota esiintyy Euroopassa Atlantin, Välimeren ja Mustanmeren rannikoilla. Se on monivuotinen matalakasvuinen ruoho, jonka lehdet ovat lehdykkäisiä ja lehdykät kolmiliuskaisia. Sarjakukinto koostuu tavallisesti yli 20 pikkusarjasta. Kukat ovat pieniä, teriöt vaaleankeltaisia. Hedelmät ovat kolmesta viiteen millimetriä pitkiä, soikeita, keltaruskeita ja matalaharjuisia.


title: Kevätputki

text: Kevätputki ("Hacquetia epipactis") on monivuotinen sarjakukkaiskasvi, jota esiintyy Keski-Euroopan vuoristoissa. Sitä kasvatetaan kevätkukkivana koristekasvina. Laji on ainoa ranskalais-itävaltalaisen tieteilijän Belsazar Hacquetien mukaan nimetyssä kevätputkien ("Hacquetia") suvussa.


title: Kevätputki

text: Kevätputkella on lyhyt haarainen juurakko, josta kasvavat lehdet ja pitkäperäinen yksinkertainen sarja. Lehtilavat ovat jakautuneet lähes toisistaan eroaviksi liuskoiksi. Pienissä sarjakukinnoissa on sekä perättömiä kaksineuvoisia kukkia että lyhytperäisiä hedekukkia. Verholehdet ovat ruusukelehtien näköisiä. Kukat ovat keltateriöllisiä.


title: Tuholatva

text: Tuholatva ("Cenolophium denudatum") on monivuotinen sarjakukkaiskasvi, jota esiintyy Venäjällä. Se on puolipiilijä, jonka tyvelle jää vanhojen lehtiruotien jäänteitä. Lehdet ovat parilehdykkäiset. Lehdyköissä on kapeansuikeita liuskoja ja ne ovat asettuneet 90–120 asteen kulmaan ruotiin nähden. Kukinnon pääsarja on suojukseton, pikkusarjoja on yli 20 ja niissä useita suoria suojuslehtiä. Kukat ovat valkoteriöisiä. Hedelmän molemmat lohkot ovat viisiharjuiset.


title: Sala

text: Sala on samannimisen Salan kunnan keskustaajama. Se sijaitsee Västmanlandin läänissä ja Västmanlandin historiallisessa maakunnassa Keski-Ruotsissa. Vuoden 2010 lopussa taajamassa oli 12 289 asukasta.


title: Sala

text: Sala oli 1970-luvun alun kuntauudistukseen asti kaupunki.


title: Fagersta

text: Fagersta on samannimisen Fagerstan kunnan keskustaajama. Se sijaitsee Västmanlandin läänissä ja Västmanlandin historiallisessa maakunnassa Keski-Ruotsissa. Vuoden 2010 lopussa taajamassa oli 11 130 asukasta.


title: Fagersta

text: Fagersta oli 1970-luvun alun kuntauudistukseen asti kaupunki.


title: Superchunk

text: Superchunk on amerikkalainen indie rock-yhtye, joka perustettiin Chapel Hillissä, North Carolinassa vuonna 1989. Yhtyeen jäsenet ovat: laulaja/kitaristi Mac McCaughan, kitaristi Jim Wilbur, basisti Laura Ballance ja rumpali Jon Wurster.


title: Rax

text: Rax voi tarkoittaa seuraavia:


title: Samsung Galaxy Xcover

text: Samsung Galaxy Xcover on Samsungin valmistama älypuhelin. Samsungin mukaan puhelin on säänkestävä ja pölytiivis. Näyttö on myös tavallista paksumpi. Puhelin on IP-67 sertifioitu, joten se voi olla puoli tuntia metrin syvyydessä. Xcover on Android-puhelin ja siihen voidaan ladata Google Playn pelejä ja sovelluksia.


title: Samsung Galaxy Xcover

text: Mallin seuraaja on Samsung Galaxy Xcover 2.


title: Shappi Khorsandi

text: Shaparak ”Shappi” Khorsandi (s. 8. kesäkuuta 1973 Teheran, Iran) on iranilaissyntyinen englantilainen koomikko.


title: Shappi Khorsandi

text: Khorsandin perhe joutui pakenemaan Iranista Lontooseen Iranin vallankumouksen aikana; Shappin isän Hadi Khorsandin kirjoittama satiirinen runo herätti paljon negatiivista huomiota. Runossa kritisoitiin uskonnollista hallintotapaa, ja tekstin julkaisu poiki Hadille jopa tappouhkauksia.


title: Shappi Khorsandi

text: Vuonna 1995 Khorsandi valmistui Winchesterin yliopistosta aineinaan draama, teatteri ja televisio, minkä jälkeen hän aloitti uran komiikan parissa. Vuonna 2010 Winchesterin yliopisto myönsi hänelle kunniatohtorinarvon.


title: Shappi Khorsandi

text: Khorsandi oli naimisissa irlantilaissyntyisen koomikon Christian Reillyn kanssa vuosina 2005–2010. Heillä on poika nimeltä Charlie, jonka kanssa Khorsandi asuu Lontoossa lähellä Richmond Parkia. Myös Khorsandin isä ja veli ovat stand up -koomikoita.


title: Talbutaali

text: Talbutaali on barbituraattijohdannainen lääkeaine jonka vaikutusaika on nopeasta keskipitkään. Talbutaali on butalbitaalin isomeeri, ja sitä myydään kauppanimellä "Lotusate".


title: Talbutaali

text: Talbutaalin vaikutukset ovat hypnoottisia, miedosti sedatiivisia ja se voi aiheuttaa syvän kooman. Riittävän suurilla annoksilla sitä voidaan käyttää myös anestesiaan.


title: Talbutaali

text: Talbutaalin yliannostus on samankaltainen kuin muillakin barbituraateilla, yliannostuksen oireita ovat sekavuus, kooma, hengityslama, hypotensio ja šokki.


title: Tetrabarbitaali

text: Tetrabarbitaali on barbituraattijohdannainen lääkeaine. Tetrabarbitaalia on käytetty unilääkkeenä ja sitä on myyty tuotenimillä Butysal, Butysedal ja Tetramal.


title: Tialbarbitaali

text: Tialbarbitaali tai tialbarbitoni on barbituraattijohdannainen lääkeaine. Se kehitettiin 1960-luvulla, ja sillä on sedatiivinen vaikutus. Tialbarbitaalia on käytetty leikkausten esilääkityksenä. Tialbarbitaali on nopeavaikutteinen, ja se aiheuttaa muita barbituraatteja vähemmän hengityslamaa.


title: Tiotetrabarbitaali

text: Tiotetrabarbitaali on barbituraattijohdannainen lääkeaine. Se on nopeavaikutteinen ja sitä on käytetty anestesia-aineena. Tiotetrabarbitaalin valmistenimi oli Thionarcex. Tiotetrabarbitaalia on käytetty myös eläinlääketieteessä.


title: Vinbarbitaali

text: Vinbarbitaali on barbituraattijohdannainen lääkeaine. Sitä on käytetty unilääkkeenä, ja se kehitettiin vuonna 1939.


title: Vinbarbitaali

text: Vaikka vinbarbitaalilla on samanlainen kemiallinen kaava kuin vinyylibitaalilla, sen molekyylirakenne on erilainen. Ne ovat siis isomeereja.


title: Imukarpit

text: Imukarpit ("Catostomidae") on karppikaloihin kuuluva heimo. Heimon lajeja tavataan Pohjois- ja VäliAmerikasta sekä Aasiasta makeista vesistä.


title: Imukarpit

text: Varhaisimmat imukarppien heimoon kuuluvien lajien fossiilit on ajoitettu eoseenikaudelle. Nykyään heimossa elää 13 sukua ja 68–72 lajia. Imukarppien heimo jaetaan 4 alaheimoon, jotka ovat "Catostominae", "Cycleptinae", "Ictiobinae" ja "Myxocyprininae".


title: Imukarpit

text: Suurimmat imukarppilajit voivat saavuttaa 1 metrin pituuden, mutta suurin osa jää alle 60 cm pitkiksi. Selkäevä alkaa ennen vatsaevää ja peräevä sijaitsee ruumiin takaosassa. Peräevä on aikuisilla koirailla pidempi kuin naarailla. Tyypillinen piirre imukarpeille ovat paksut huulet, joilla ne tarttuvat kiviin voimakkaasti virtaavissa joissa ja puroissa.


title: Imukarpit

text: Imukarpit ovat tetraploidisia eli niillä kromosomisto on nelinkertainen.


title: Imukarpit

text: Imukarppilajeja tavataan Pohjois-Amerikassa ja Väli-Amerikassa Kanadasta Guatemalaan ulottuvalta alueelta sekä sulkaimukarppia ("Caprioides cyprinus") Siperian itäosista ja Kiinasta kiinanimukarppia ("Myxocyprinus asiaticus"). Imukarpit ovat makena veden kaloja ja niitä tavataan erityisesti kirkkaista ja nopeasti virtaavista joista ja puroista. Ne elävät lähellä pohjaa ja niiden ravinto koostuu kasvi- ja eläinplanktonista, kaloista, madoista ja pienistä äyriäisitä. Heimon lejian kutuaika on keväällä. Imukarpit ovat suosittuja urheilukalastuksen kohteita ja niitä voidaan käyttää myös ruokakaloina.


title: Imukarpit

text: Suomen aluevesiltä on tavattu kalanviljelyslaitoksilta karanneita imukarppeja ("Catostomus catostomus")


title: Vinyylibitaali

text: Vinyylibitaali eli "5-(1 -metyylibutyyli)-5-vinyylibarbituurihappo" on barbituraattijohdannainen lääkeaine. Sillä on sedatiivinen ja unettava vaikutus. Vinyylibitaalin kehitti Aktieboleget Pharmacia 1950-luvulla. Sitä on käytetty rauhoittavana- ja unilääkkeenä.


title: Vinyylibitaali

text: Vaikka vinyylibitaalilla on samanlainen kemiallinen kaava kuin vinbarbitaalilla, sen molekyylirakenne on erilainen. Ne ovat siis isomeereja.


title: Dagmar Neovius

text: Dagmar Louisa Charlotta Neovius (21. toukokuuta 1867 Moskova – 27. heinäkuuta 1939 Helsinki) oli suomalainen poliitikko ja Ruotsalaisen kansanpuolueen (RKP) ensimmäinen naiskansanedustaja. Ensimmäisen sortokauden aikana hän oli yksi passiivista vastarintaa organisoineista naisista.


title: Dagmar Neovius

text: Dagmar Neoviuksen vanhemmat olivat Haminan kadettikoulun johtaja, kenraaliluutnantti Frithiof Alfred Neovius ja Anna Natalie Geschwend. Hän kuului Neoviusten sivistyssukuun ja hänen veljiään olivat kirjailija Arvid Neovius, pankinjohtaja Arthur Alfred Neovius ja arkkitehti Harald Neovius. Dagmar Neovius kävi Haminan yksityisen ruotsinkielisen tyttökoulun, joka tarjosi poikkeuksellisesti myös tytöille laajasti luonnontieteellistä ja yleissivistävää opetusta. Hänen isänsä oli yksi koulun opettajista. Neovius kouluttautui opettajaksi ja työskenteli Nya svenska samskolanissa 1889–1908. Vuonna 1894 hän perusti oman koulun, Nya svenska småskolanin, jonka johtajana toimi siitä alkaen.


title: Dagmar Neovius

text: Neovius toimi Naisasialiitto Unionissa ja osallistui 1899 Marttajärjestön perustamiseen. Hän kuului Martta-Yhdistyksen keskustoimikuntaan 1899–1919 ja toimi sen Helsingin osaston puheenjohtajana 1906–1918. Myöhemmin hän oli 1924 perustetun Suomen ruotsalaisen Marttaliiton keskushallituksessa aina vuoteen 1937 asti.


title: Dagmar Neovius

text: Neovius oli monin tavoin mukana ensimmäisen sortokauden passiivisessa vastarinnassa, alkaen Helmikuun manifestia vastustaneen suuren adressin keräämisestä vuonna 1899. Vastarinnan organisoimiseksi perustettiin 1901 kagaalina tunnettu salainen vastarintaorganisaatio, jonka rinnalle luotiin keväällä 1902 naiskagaali. Neovius valittiin sen ensimmäiseksi puheenjohtajaksi. Seuraavana vuonna hänen koulunsa lakkautettiin Suomen kenraalikuvernööri Nikolai Bobrikovin aloitteesta, jolloin Neovius siirtyi Tukholmaan. Siellä hän ryhtyi organisoimaan Suomeen suunnattua propagandaa yhteistyössä veljensä Arvid Neoviuksen kanssa, joka oli karkotettu jo aiemmin poliittisten mielipiteittensä vuoksi. Dagmar Neovius vastasi muun muassa "Fria Ord" -lehden salaisesta levittämisestä Suomeen 1903–1905. Hän auttoi myös Venäjän vallankumousliikkeitä kuten bolševikkeja salakuljettamaan aseita ja räjähteitä Suomen kautta Venäjälle.


title: Dagmar Neovius

text: Ensimmäisen sortokauden päätyttä Neovius palasi kotimaahansa. Hän toimi uudelleenperustamansa Nya svenska småskolanin johtajana 1906–1908. Hänet valittiin myös ensimmäisissä eduskuntavaaleissa 1907 eduskuntaan, RKP:n ainoana naiskansanedustajana. Hän tosin suhtautui itse naisasiaan varauksellisesti eikä saanut puolueensa naisten täyttä tukea. Neovius oli kansanedustajana kolmeen otteeseen: 1907–1909, 1910–1911 ja 1914–1917. Kahdella ensimmäisellä kaudella hän edusti Turun läänin eteläistä, viimeisellä kerralla Vaasan läänin eteläistä vaalipiiriä. Myös hänen Arvid-veljensä oli samoihin aikoihin RKP:n kansanedustaja.


title: Dagmar Neovius

text: Neovius työskenteli 1909–1917 aikakauskirjojen "Nutid" ja "Samtid" toimittajana sekä ajoittaisena päätoimittajana ja sen jälkeen 1917–1921 Helsingin kaupungin leipäkonttorin (sittemmin korttikeskus) johtajana sekä 1922–1931 tilastokonttorin ylimääräisenä aktuaarina.


title: John Wargelin

text: John Wargelin (30. syyskuuta 1881 Isokyrö – 1. joulukuuta 1970 Detroit, Yhdysvallat) oli amerikansuomalainen pappi ja Amerikan suomalaisen evankelis-luterilaisen kirkon johtaja. Hän muutti Yhdysvaltoihin 1890 ja opiskeli Suomi-opistossa. Hän sai pappisvihkimyksen 1906. Hän toimi seurakuntapappina ja Suomi-opiston opettajana. Hän oli vuosina 1950–1955 Suomi-Synodin esimiehenä. Hän oli aktiivinen amerikansuomalaisissa sivistyspyrinnöissä. Hän sai Helsingin yliopiston teologian kunniatohtorin arvon 1928. Wargelin oli Suomi-Opiston johtaja 1919–1927 ja 1930–1937.


title: John Wargelin

text: Hänen poikansa oli Suomi-synodin viimeinen esimies Raymond Wargelin.


title: Raymond Wargelin

text: Raymond Waldemar Wargelin (1911–2003) oli amerikansuomalainen pappi. Hän oli Suomi-opiston opettaja 1936–1955 ja Suomi-synodin pappi ja viimeinen esimies 1955–1963, sen jälkeen kirkkojen yhdistyttyä hän oli Lutheran Chruch in American 9. piirin aluejohtaja. Hänelle myönnettiin Helsingin yliopiston teologian kunniatohtorin arvo 1963.


title: Raymond Wargelin

text: Hänen isänsä oli Suomi-synodin aiempi esimies John Wargelin.


title: Eino Waronen

text: Kaupunginjohtaja Eino Johannes Waronen (24. elokuuta 1896, Kaprio, Inkerinmaa – 6. joulukuuta 1978, Helsinki) oli kunnallisvirkamies, joka teki pitkän virkauran Suomen Kaupunkiliiton ja Helsingin kaupungin palveluksessa. Hän opetti virkatehtäviensä ohella kunnallispolitiikkaa ja kunnallistaloutta Yhteiskunnallisessa korkeakoulussa ja Tampereen yliopistossa.


title: Eino Waronen

text: Eino Waronen oli syntynyt Kapriossa Inkerinmaalla siellä työskennelleen suomalaisen papin poikana. Koulunsa hän kävi Helsingissä, jossa hän asui äitinsä vanhempien Emil ja Eugénie Böökin kotona vanhassa Helsingfors Lyceumin eli "Böökin lyseon" koulutalossa Vuorikatu 22:ssa. Waronen kirjoitti ylioppilaaksi Helsingin Suomalaisesta Normaalilyseosta 1914. Hän valmistui filosofian kandidaatiksi vuonna 1917 Helsingin yliopistosta ja sai filosofian maisterin arvon 30.5.1919. Valmistuttuaan Waronen työskenteli Helsingin kaupungin tilastokonttorin amanuenssina vuonna 1918 ja 2. aktuaarina 1918–1919 .


title: Eino Waronen

text: Eino Warosta kannusti kunnalliselle virkauralle mm. hänen enonsa Einar Böök, joka työskenteli Kunnallisen keskustoimiston (eli Suomen Kaupunkiliiton toimiston) ensimmäisenä johtajana. – Waronen taas oli nuoremman serkkunsa ja myöhemmän shakkimestarin Eero Böökin ensimmäinen shakinopettaja.


title: Eino Waronen

text: Eino Waronen työskenteli Einar Böökin seuraajan Yrjö Harvian johtaman Kunnallisen keskustoimiston 2. sihteerinä 1920–1929 ja 1. sihteerinä 1930–1942. Helsingin kaupunginsihteerin virkaa hän hoiti 1942–1954. Vuosina 1955–1963 Eino Waronen toimi Erik von Frenckellin jälkeen Helsingin rahatoimen apulaiskaupunginjohtajana, jonka toimialaan kuului myös sosiaalitoimi. Hän hoiti virkaa tekevänä myös Yhteiskunnallisen korkeakoulun kunnallispolitiikan professorin virkaa 1950–1953 ja Tampereen yliopiston kunnallistalouden apulaisprofessorin virkaa vuosina 1963–1965.


title: Eino Waronen

text: Ylipormestari Lauri Aho, joka toimi Helsingin kaupunginjohtajana Eino Warosen apulaiskaupunginjohtajakaudella ja oli lisäksi hänen henkilökohtainen ystävänsä, arvioi Eino Warosen muistotilaisuudessa 15.12.1978 pitämässään puheessa Warosen virkauraa seuraavasti:


title: Eino Waronen

text: "Eino Waronen oli viimeinen siitä nimekkäiden kunnallismiesten polvesta, joka 1920- ja 30-luvuilla loi kaupunkien uudenaikaisen hallintojärjestelmän". Ahon mukaan työskennellessään Kunnallisessa Keskustoimistossa hän joutui läheltä mukaan siihen kaupunkien kunnallishallinnon uudistamistyöhön, jonka mukaisesti uudistettu hallinto tuli voimaan 1930-luvun alusta. Edelleen Helsingin kaupunginsihteerinä ja rahatoimen apulaiskaupunginjohtajana "Eino Waronen joutui keskeiseltä paikalta vaikuttamaan pääkaupungin ja erikoisesti sen talouden ja myös sosiaalihuollon kehitykseen."


title: Eino Waronen

text: Tasavallan presidentti myönsi 31.1.1964 Eino Waroselle kaupunginjohtajan arvonimen.


title: Eino Waronen

text: Eino Warosen vanhemmat olivat rovasti Juho (Janne) Waronen (1863–1934) ja opettaja Jenny Emilia (Lili) Böök (1864–1953). Hän oli naimisissa vuodesta 1924 lähtien kotitalousopettaja Hilkka Marjatta Hurmalaisen (1902–1964) kanssa. Heillä oli kaksi lasta (Jorma Johannes, 1926–2012, ja Leena Marjatta [Wiio], 1928–2012).


title: Matti Waronen

text: Matti Waronen (1861–1911) oli suomalainen kansatieteilijä. Hän valmistui filosofian lisensiaatiksi 1895 ja toimi suomen kielen lehtorina ensin Rauman seminaarissa, sitten vuodesta 1901 Sortavalan seminaarissa.


title: Armas Vartiainen

text: Armas Vihtori Vartiainen (19. maaliskuuta 1901 Helsinki – 10. elokuuta 1990 Helsinki) oli suomalainen lääkäri ja professori.


title: Armas Vartiainen

text: Vartiaisen vanhemmat olivat työmestari Vihtori Vartiainen ja Edla Maria Hellstén ja puoliso vuodesta 1927 Kirsti Helvi Elisabeth Bernhard. Hänen veljiään olivat Ilmari Vartiainen ja Osmo Vartiainen. Vartiainen tuli ylioppilaaksi Suomalaisesta normaalilyseosta 1920 ja valmistui lääketieteen lisensiaatiksi 1927. Lääketieteen ja kirurgian tohtoriksi hän väitteli 1929. Hän oli Helsingin yliopiston farmakologian dosentti 1931–1945, ylimääräinen professori 1945–1950 ja professori vuodesta 1950 vuoteen 1966. Sotilasarvoltaan Vartiainen oli lääkintämajuri (1941).


title: Ilmari Vartiainen

text: Ilmari Aleksanteri Vartiainen (12. syyskuuta 1905 Helsinki – 5. kesäkuuta 1985) oli suomalainen lääkäri ja professori.


title: Ilmari Vartiainen

text: Vartiaisen vanhemmat olivat työmestari Vihtori Vartiainen ja Edla Maria Hellstén ja puoliso vuodesta 1932 Elli Ester Seppänen. Hänen veljiään olivat Armas Vartiainen ja Osmo Vartiainen. Vartiainen tuli ylioppilaaksi Suomalaisesta normaalilyseosta 1924 ja valmistui lääketieteen lisensiaatiksi 1931. Lääketieteen ja kirurgian tohtoriksi hän väitteli 1934. Vartiainen oli Helsingin yliopiston sisätautiopin dosentti 1940–1950 ja professori vuosina 1950–1970. Vuodesta 1961 hän oli samalla Helsingin yliopistollisen keskussairaalan johtajaylilääkäri. Sotilasarvoltaan Vartiainen oli lääkintäeverstiluutnantti (1943). Vartiainen oli myös Lääkintöhallituksen sotavammasairaalaosaston päällikkö 1944–1947 ja lääketehdas Orionin hallintoneuvoston puheenjohtaja 1971–1976.


title: Otso Wartiovaara

text: Otso Uolevi Wartiovaara (16. marraskuuta 1908 Helsinki – 24. maaliskuuta 1991 Helsinki) oli suomalainen diplomaatti. Hän valmistui lakitieteen kandidaatiksi 1932, työskenteli ulkoministeriössä vuodesta 1934, toimien lähetystöneuvoksena Washingtonissa 1949–1952, ulkoministeriön hallinnollisen osaston päällikkönä 1952–1954 ja oikeudellisen osaston päällikkönä 1954–1956. Hän oli Belgradissa Suomen lähettiläänä 1956–1958 ja suurlähettiläänä 1958–1961, ollen samanaikaisesti myös Ateenan-suurlähettiläänä 1956–1961, suurlähettiläänä Wienissä ja samalla Suomen pysyvänä edustaja YK:ssa 1961–1968 sekä suurlähettiläänä Lontoossa 1968–1974. Wartiovaara oli myös Lapin sodan aikana 1944 Pohjois-Suomen evakuoinnin rajavaltuuskunnan puheenjohtaja. Hän sai erikoislähettilään ja täysivaltaisen ministerin arvonimen vuonna 1954.


title: Otso Wartiovaara

text: Otso Wartiovaaran isä oli Valtiokonttorin pääjohtaja J. V. Wartiovaara.


title: Tyypin 23 torpedovene

text: Tyyppi 23, tyyppi 1923 tai Raubvogel-luokka oli Saksan laivaston kuuden 1926-1928 valmistuneen aluksen muodostama torpedoveneluokka, jonka alukset palvelivat toisessa maailmansodassa.


title: Tyypin 23 torpedovene

text: Alusluokka oli ensimmäinen Saksassa suunniteltu ja toteutettu ensimmäisen maailmansodan jälkeinen luokka. Suunnitteluun vaikutti runsaasti aiemmat suunnitelmat ja valmistusmenetelmät, mikä teki siitä vanhentuneen oloisen. Suunnitelman mukaan aluksille piti asentaa 50 cm torpedoputket ja tykkien piti olla sodassa testattuja 1916 mallin 10,5 cm tykkejä. Turbiinimoottorit eivät olleet enättäneet sotaan, minkä vuoksi päätettiin luokan aluksilla testata neljän eri valmistajan ratkaisuja. Torpedoputkien kaliiperi nostettiin 1931 55 cm:een.


title: Unto Vartiovaara

text: Unto Johannes Vartiovaara (24. kesäkuuta 1904 Salla – 4. tammikuuta 1999 Helsinki) oli suomalainen mikrobiologi. Hän oli Helsingin yliopiston ylimääräinen professori 1940–1948, professori vuodesta 1948 sekä maatalous-metsätieteellisen tiedekunnan dekaani 1957–1963. Hän oli Suomen ensimmäisen ei-lääketieteellisen mikrobiologian oppituolin haltija, mikrobiologian laitoksen ja opetuksen perustaja. Hän työskenteli Viikin kampuksen syntymisen puolesta ja toimi sen rakennustoimikunnan puheenjohtajana.


title: Power Rangers Mystic Forcen viholliset

text: Power Rangers Mystic Forcen viholliset olivat kuvitteellisia taikuutta hyödyntäneitä olentoja televisiosarjassa "Power Rangers Mystic Force", jotka asuivat maanalaisessa tukikohdassaan. Ne pyrkivät alun perin valloittamaan taikamaailman, mutta myöhemmin niillä oli tarkoituksena valloittaa myös ihmisten asuttama maailma. Suuri velho Leanbow oli kuitenkin itsensä uhraamalla onnistunut sinetöimään ne loitsulla alamaailmaan ikuisiksi ajoiksi. Vuosia myöhemmin sinetti kuitenkin murtui, jonka jälkeen olennot pyrkivät jatkamaan siitä mihin ennen vangitsemistaan olivat jääneet.


title: Power Rangers Mystic Forcen viholliset

text: Kaikki viholliset pohjautuivat japanilaisessa 29. Super Sentai -sarjassa "Mahou Sentai Magiranger" olleisiin vihollisiin.


title: Power Rangers Mystic Forcen viholliset

text: Alamaailman ylin Mestari (Octomus) on Mystic Forcen päävihollinen ja pahojen voimien todellinen johtaja. Hänen kätyrinsä kunnioittivat häntä niin suuresti, että he eivät kutsuneet häntä hänen oikealla nimellä. Octomus puhui kätyreilleen alamaailman keskellä sijainneesta valkoisesta lammikosta, joka muuttui hänen läsnä ollessaan punaiseksi. Hänen oikea ulkomuotonsa oli cthulhumainen demoni, jolla oli pääkallon naama ja useita lonkeroita, joista jokaisen päässä oli aina lohikäärmeen pää. Yleensä Octomusista nähtiin vain sen oikea silmä. Hänen toinen silmänsä oli Koraggin kilvessä ja yksi Octomusin hammas oli aluksi Morticonin ja myöhemmin Koraggin miekkana.


title: Power Rangers Mystic Forcen viholliset

text: Leanbow oli suuren taistelun lopussa onnistunut vangitsemaan Octomuksen onkaloonsa juuri, kun pahuuden voimat olivat siirtämässä hyökkäystään ihmisten maailmaan. Octomus oli sen jälkeen muuttanut Leanbow'n uskolliseksi kätyrikseen susiritari Koraggiksi. Hän oli myös vetänyt Catastroksen alamaailmaan. Pahuuden voimien herättyä heidän tehtävänsä oli vapauttaa Octomus hänen onkalostaan.


title: Power Rangers Mystic Forcen viholliset

text: Mestari joutui usein puuttumaan alaistensa välisiin riitoihin. Kerran Koraggia syytettiin petturuudesta ja väitettiin ettei hän työskentelisi pahuuden voimien hyväksi. Octomus kuitenkin totesi Koraggin syyttömäksi. Hän myös loi Imperiouksen Calindorin muumioituneista jäänteistä.


title: Power Rangers Mystic Forcen viholliset

text: Myöhemmin, kun Imperiouksen vallankaappausyritykset olivat epäonnistuneet hän yritti päästä Octomuksen suosioon. Imperious ehdotti, että rangereiden legendavoimat voisivat vapauttaa Mestarin onkalostaan. Rangerit saatiinkin vangiksi ja kuljetettiin alamaailmaan, jonne Udonna kuitenkin saapui auttamaan heitä. Octomus olisi tuhonnut Udonnan ellei Koragg olisi pysäyttänyt häntä viime sekunnilla. Sen jälkeen Koraggin muisti palasi ja hän muuttui takaisin Leanbow'ksi. Vähän myöhemmin Mestari pääsi osittain tunkeutumaan ihmisten maailmaan, mutta Leanbow uhrasi itsensä ja tuhosi sekä itsensä, että Mestarin. Kymmenen Terroria olivat kuitenkin vakuuttuneita siitä, että pimeyden sääntöjä noudattamalla he pystyisivät tuomaan Mestarin vielä takaisin.


title: Power Rangers Mystic Forcen viholliset

text: Myöhemmin selvisi, että joku sabotoi Terrorien yrityksiä. Sculpin sai selville Leanbow'n, joka oli yhä vankina Koraggin ruumiissa, jotenkin pystyvän estämään Mestarin herättämisen henkiin. Sculpin selvitti Leanbow'n sijainnin alamaailmassa, jonka jälkeen hän vei Mestarin hengen Koraggilta ja antoi sen Gekkorille turvaan. Mestari valitsi syntyvänsä uudestaan Matoombon ruumiin kautta ja kehittyi oikeaan muotoonsa repimällä Matoombon ruumiin auki. Mestari muistutti nyt luurankomaista saatanaa. Hänellä oli pääkallomainen punainen naama, musta naamio peittämässä hänen aivojaan ja useita lonkeroita.


title: Power Rangers Mystic Forcen viholliset

text: Mestari aloitti suunnitelmansa ensimmäisen vaiheen, kun hän riivasi Nickin ja teki hänestä uuden Koraggin. Nick oli Koraggina Leanbow'n versiota paljon sadistisempi ja ilkeämpi. Nick tuhosi metsän asukkaiden kylän ja Rootcoren ennen kuin hänet saatiin takaisin järkiinsä. Sillä aikaa kun rangerit olivat hämillään Nickin käyttäytymisestä, Mestari meni taikamaailmaan ja näytti tuhonneen kaiken hyvän taikuuden keisarinnan Mystic Motherin. Kun Leanbow ja Daggeron saapuivat myöhemmin haastamaan hänet, Mestari imi heidän ritarivoimat itseensä ja tappoi heidät. Sen jälkeen Mestari meni Briarwoodiin ja hyökkäsi rangereiden kimppuun. Hän aiheutti rangereille näyn tuhoutuneesta maailmasta. Sen jälkeen Mestari tuhosi Manticore Megazordin, imi osan rangereiden taikavoimista itseensä ja sai heidät pakenemaan.


title: Power Rangers Mystic Forcen viholliset

text: Mestarin voitto näytti varmalta. Nick onnistui haavoittamaan häntä, jonka johdosta rangerit pääsivät takaisin oikeaan maailmaan. Heidän taikavoimansa olivat kuitenkin mennyttä. Mestari yllättyi, kun Itassis ja Necrolai olivat hylänneet hänet ja Necrolai herätti Daggeronin ja Leanbow'n henkiin. Myös Mystic Mother oli yhä elossa. Briarwoodin ja metsän asukkaat yhdistivät voimansa vastustaakseen Mestaria. Mystic Force Rangerit saivat väkijoukon uskon avulla voimansa takaisin ja ylikuormittivat Mestarin, joka imi rangereista voimia. Lopulta Mestari ei enää kestänyt ja räjähti silkasta energian määrästä.


title: Power Rangers Mystic Forcen viholliset

text: Äänenä toimi John Leigh.


title: Power Rangers Mystic Forcen viholliset

text: Morticon oli pahojen voimien armeijaa johtanut kenraali. Morticon muistutti kyborgia, sillä toinen puoli hänen päästään oli täysin mekaaninen. Morticon muistutti hieman siniseksi värjättyä tohtori Victor Frankensteinin hirviötä. Morticonin täytyi katsella maailmaa alamaailmasta käsin mystisen portaalin kautta ja hän käytti miekkanaan yhtä Mestarin hampaista. Morticonilla oli suunnattomat voimat ja hän jaksoi vaivatta nostaa Mystisen Lohikäärmeen ilmaan (Mystisen Feeniksin ratsastaessa sillä) ja jaksoi vielä heittääkin sen kauas. Morticon piti itseään kaikkein voimakkaimpana soturina voimiensa ja miekkailutaitojensa perusteella.


title: Power Rangers Mystic Forcen viholliset

text: Morticon ei aluksi pystynyt poistumaan alamaailmasta, koska Koraggin taika ei ollut tarpeeksi vahva vapauttamaan häntä. Kerran hän kuitenkin pääsi hetkeksi suurikokoisena maan pinnalle, kun Koragg onnistui varastamaan Mystisiltä Titaaneilta niiden kyvyn yhdistyä Titan Megazordiksi ja käytti sitten varastamaansa voimaa Morticoniin. Vierailusta tuli kuitenkin lyhyt, kun Nick onnistui käyttämään vastaloitsua. Morticonilla oli usein vaikeuksia hillitä itseään. Hän osoitti sen hyökkäämällä välillä Koraggia vastaan, kun halusi pois alamaailmasta. Hän myös tuhosi kerran Styxoidin miekallaan ja käyttäytyi välillä hyökkäävästi Necrolaita kohtaan. Morticon ei koskaan tullut toimeen Koraggin kanssa ja välillä he jopa taistelivat vastakkain.


title: Power Rangers Mystic Forcen viholliset

text: Myöhemmin Morticon pääsi taistelemaan jälleen Power Rangereita vastaan. Hän saapui taas valmiiksi suurikokoisena ja voitti Titan Megazordin helposti. Myöhemmin hän taisteli miekkansa avulla Mystistä Lohikäärmettä vastaan samalla kun Nick oli pelastamassa Clarea. Rangerit kuitenkin tuhosivat Morticonin vähän sen jälkeen, kun Titan Megazord ja Udonna yhdistivät voimansa. Morticonista jäi jäljelle vain hänen miekkansa, jonka Koragg löysi ja otti omaan käyttöönsä.


title: Power Rangers Mystic Forcen viholliset

text: Äänenä toimi Andrew Robertt.


title: Power Rangers Mystic Forcen viholliset

text: Necrolai oli alamaailman pimeyden kätyri ja vampyyrien kuningatar, jota Koragg tai Morticon ei kunnioittanut. Necrolai osasi lentää ja hän tutkikin usein alueita Morticonille. Necrolai esitteli usein myös hirviöitä ja kehitti suunnitelmia. Hän oli vaikuttava taistelija, joka taisteli ajoittain rangereita vastaan. Vampyyrien kuningattarena valkosipuli tai auringonvalo ei vaikuttanut häneen. Necrolai tuhoutui kerran "Dawn Crystalin" voimasta, mutta hän palasi vähän myöhemmin henkiin. Vaikka hän aluksi väitti olleensa kuolematon, hän vaikutti pelänneen Morticonia ja jossain määrin myös Koraggia eikä puhunut heille usein. Necrolai vaikutti myös pelokkaalta, kun Morticon oli hyökkäävä häntä kohtaan hänen epäonnistuttua usein taisteluissa rangereita vastaan. Kun Morticon oli tuhoutunut, Necrolai hankki sinetöidystä luolasta Calindorin muumion ja kuljetti sen alamaailmaan, josta muodostui Imperious.


title: Power Rangers Mystic Forcen viholliset

text: Necrolai oli kunnianhimoinen, sydämetön ja itsekeskeinen. Hän teki kaiken vain parantaakseen omaa asemaansa, sillä hän halusi parantaa asemaansa valtapelissä. Necrolai oli myös kyvykäs taistelija, joka pärjäsi ajoittain kaikkia Mystic Rangereita vastaan yksinkin jopa ilman taikuutta. Kuten Scorpina ennen häntä, Necrolai otti vain harvoin iskuja taisteluiden aikana.


title: Power Rangers Mystic Forcen viholliset

text: Necrolai oli myös Leeleen äiti. Leeleen isä mainittiin vain harvoin ja Necrolai väitti muuttaneensa hänet madoksi. Necrolai ei näyttänyt välittäneen tyttärestään. Hän ei edes yrittänyt auttaa Leeleetä, kun Imperious muutti hänet hyönteiseksi. Necrolai itsekin muutti myöhemmin Leeleen hyönteiseksi, kun hän testasi violetin Mystic Morpherin voimia. Morticonin tuhouduttua Necrolailla oli pieni paniikkikohtaus hänen menetettyä johtajansa. Hän ilmoitti mestari Octomukselle ettei luottanut Koraggiin. Imperiouksen saavuttua Necrolai yrittikin mielistellä häntä omaksi edukseen.


title: Power Rangers Mystic Forcen viholliset

text: Necrolai menetti myöhemmin Koraggilta saamansa taikuuden, joka oli ollut hänellä violetin Mystic Morpherin muodossa. Koragg halusi sen takasin, koska hän halusi haastaa rangereiden saamat uudet legendavoimat. Selitettyään tilanteen Mestarille, Koragg sai virallisesti taikuutensa takaisin ja Necrolai joutui pärjäämään taas ilman.


title: Power Rangers Mystic Forcen viholliset

text: Myöhemmin, kun Imperious oli heikentänyt Leanbow'ta, joka oli vapauttanut rangerit alamaailmasta, Necrolai sai vietyä Leanbow'n takaisin Mestarin eteen, jossa hänet muutettiin jälleen Koraggiksi.


title: Power Rangers Mystic Forcen viholliset

text: Alamaailman tukikohdan ja Imperiouksen tuhouduttua Necrolai näytti olleen epävarma tulevaisuudestaan. Hän kuitenkin löysi ennustusten kirjan, jota seuraamalla hän hylkäsi tyttärensä, löysi kymmenen Terroria ja suostutteli heidät hyökkäämään ihmisten maailmaan. Sen jälkeen hän vieraili usein Gekkorin kanssa ihmisten maailmassa.


title: Power Rangers Mystic Forcen viholliset

text: Myöhemmin Necrolai kiinnitti Leanbow'hun suomun, jonka hän oli saanut Sculpinilta. Suomun avulla kymmenen Terroria selvittivät Leanbow'n sijainnin ja onnistuivat viemään Mestarin olemuksen häneltä. Necrolailla vaikutti olleen alemmuuskompleksi kymmenen Terrorin suhteen ja hän näytti myös vähän pelänneen heitä. Hän kuitenkin uskoi, että heidän käskyjään noudattamalla hän pystyisi säästämään itsensä.


title: Power Rangers Mystic Forcen viholliset

text: Vaikka Necrolai tavallisesti suhtautui välinpitämättömästi Leeleetä kohtaan, hän osasi olla myös äidillinen. Kun Itassis määrättiin tuhoamaan kaikki ihmiset Mestarin nimissä, Necrolai anoi hänen säästävän Leeleen. Itassis oli valmis suostumaan, mutta Sculpin vaati myös Leeleen kuolemaa muiden ihmisten joukossa, koska hän oli valinnut heidät alamaailman sijasta. Se sai Necrolain lopulta pettämään Mestarin ja hän pelasti Itassiksen tuholta ja herätti myös Leanbow'n, Daggeronin ja Jenjin takaisin henkiin. Hänen tekonsa johdosta Necrolai muuttui ihmiseksi. Viimeisen taistelun jälkeen hän otti itselleen nimeksi Nikki ja alkoi tapailla Tobyä.


title: Power Rangers Mystic Forcen viholliset

text: Äänenä toimi Donogh Rees.


title: Power Rangers Mystic Forcen viholliset

text: Koragg toimi Mestarin oikeana kätenä, koska Morticonia ja Imperiousta pidettiin liian epäluotettavina.


title: Power Rangers Mystic Forcen viholliset

text: Imperious kutsui itseään alamaailman pimeyden velhoksi, joka pyrki taikuutta käyttämällä toteuttamaan omia itsekkäitä päämääriään. Hän oli ollut aiemmin yksi mystisten velhojen ystävistä nimeltä Calindor, joka oli myös osallistunut Suureen taisteluun. Saatuaan tarpeekseen Leanbow'n määräilystä ja oltuaan pimeän taikuuden korruptoima hän oli pettänyt ystävänsä ja yrittänyt viedä Bowen-vauvan alamaailmaan. Hän taisteli vauvasta Daggeronia vastaan. Taistelun aikana he molemmat joutuivat kirotuiksi ja sinetöidyiksi luolaan. Yhdeksäntoista vuotta myöhemmin, kun Morticon oli tuhoutunut, Necrolai huijasi rangerit rikkomaan luolan sinetin ja vapauttamaan muumioituneen Calindorin. Mestari Octomus herätti hänet henkiin muumiota muistuttaneena Imperiouksena ja hän toimi sen jälkeen uutena alamaailman johtajana. Imperious osoittikin heti pitäneensä uudesta roolistaan. Hän myös ärsyyntyi helposti Leeleen valituksista ja muutti hänet hetkeksi hyönteiseksi. Imperious osasi kutsua ja vapauttaa hirviöitä ja poistua myös itse alamaailmasta, joten hän ei keskittynyt niinkään pakenemaan alamaailmasta kuten Morticon aiemmin. Hän hyökkäsi enemmänkin suoraan Briarwoodin asukkaita vastaan.


title: Power Rangers Mystic Forcen viholliset

text: Vähän herätyksensä jälkeen Imperious muuttui hetkeksi aiempaan Calindorin muotoonsa tarkoituksenaan saada Udonnan ja muiden rangereiden luottamus puolelleen. Hänellä oli suunnitelmana myrkyttää Udonna, lavastaa Daggeron syylliseksi ja varastaa Xenotome-kirja. Rangereiden onneksi Clare sai selville totuuden, kun kuuli Phineakselta juuri ajoissa Calindorin olleen petturi. Sen jälkeen Clare esti Imperiousta myrkyttämästä Udonnaa ja Daggeron esti häntä varastamasta Xenotomea. Tapahtuman jälkeen Imperious alkoi pitämään Daggeronia vieläkin enemmän henkilökohtaisena vihollisenaan.


title: Power Rangers Mystic Forcen viholliset

text: Myöhemmin Imperious haastoi Koraggin käyttämään vain fyysisiä voimiaan. Koragg suostui ja hänen taikuutensa muutettiin violetiksi Mystic Morpheriksi ja annettiin Necrolain käyttöön. Se oli ensimmäinen askel Imperiouksen paljon suuremmassa suunnitelmassa. Imperiouksen salaisena päämääränä oli itse Mestarin tuhoaminen ja maailman hallitseminen itse. Imperiouksen suunnitelman seuraava vaihe oli vapauttaa neljä barbaarista petoa. Warmax ja Shrieker lähettiin taistelemaan rangereita vastaan samalla, kun Fightoe ja 50 Below hyökkäsivät Koraggia vastaan. Kun he olivat lyöneet Koraggin ja estäneet häntä sekaantumasta suunnitelmiin, Imperious lähetti heidät taistelemaan rangereita vastaan. Imperious tiesi, että rangerit kutsuisivat laiskuuttaan Jenjin avukseen. He saivatkin Jenjin vangikseen ja veivät hänet alamaailmaan, jossa Imperious hyödynsi Jenjin voimia ja toivoi ettei Mystic Force Power Rangereita olisi koskaan ollutkaan. Toiveella hän sai rangerit voimattomiksi ja pahuuden voimat valloittivat maailman. Rootcoresta oli sen jälkeen jäljellä vain rauniot ja Rock Poriumiakaan ei enää ollut. Maailma oli väritön, musiikki kielletty ja ihmiset orjuutettu. Imperious ei ollut kuitenkaan ottanut huomioon, että Koragg oli selvinnyt ja juonitteli häntä vastaan. Koragg auttoi rangereita pääsemään Magian tuomioistuimen eteen ja peruuttamaan Jenjin toteuttaman toiveen. Rangit saivat siten voimansa takaisin, jonka jälkeen 50 Below tuhoutui. Taistelun jälkeen Imperious nuhteli Fightoea, joka oli paennut taistelusta. Hän tuhosi Fightoen ruumiin itse ja käytti hänen sieluaan antamaan voimat Ursus-konehirviölleen, joka kuitenkin tuhoutui taistelussa rangereita vastaan melko pian.


title: Power Rangers Mystic Forcen viholliset

text: Myöhemmin Imperious yritti vakuuttaa Mestarin siitä, että Koragg oli hyödytön ja kaiken lisäksi petturi. Hän ei kuitenkin päässyt Koraggista eroon. Hän ymmärsi ettei voisi tuhota Mestaria niin kauan kuin Koragg oli kuvioissa mukana. Hän päätti hankkiutua Mestarin suosioon ja suunnitteli vapauttavansa Mestarin rangereiden legendavoimien avulla onkalostaan. Hän kehitti suunnitelman, jossa hän erotti Daggeronin muista rangereista ja tuhosi hänet. Daggeronin voimat hän käytti Chimera nimisen hirviön luomiseen, jonka avulla hän sai vedettyä rangerit alamaailmaan. Udonnan sekaantuminen ja Koraggin muuttuminen takaisin Leanbow'ksi vapautti rangerit, mutta mestari oli silti vienyt heidän legendavoimansa. Imperious tunsi voittaneensa kunnes hän sai selville, että Daggeron olikin selvinnyt. Imperious haastoi hänet kaksintaisteluun heidän Ancient Mystic Modeissaan. Heidät oli sidottu ketjulla yhteen ja he taistelivat vain miekkojaan käyttäen. Imperious kuitenkin huijasi ja veti Solar Laser Lampin itselleen ja romutti samalla idean kunniakkaasta taistelusta. Siitä huolimatta Daggeron voitti Imperiouksen. Imperious muuttui Calindoriksi ja sitten takaisin muumioksi ennen kuin hänestä tuli lopulta tuhkaa. Viimeisinä sanoinaan hän mainitsi tulevat kymmenen Terroria.


title: Power Rangers Mystic Forcen viholliset

text: Imperious oli taitava ja erittäin voimakas soturi. Hän oli kaiken lisäksi äärimmäisen röyhkeä. Hän pyrki tasapainottamaan fyysistä voimakkuuttaan osaamillaan loitsuilla. Hän käytti myös tarvittaessa kyseenalaisia keinoja, kuten kiellettyä loitsua Chimera|Chimeran luomiseen.. Hänellä oli mukanaan aina viuhka, joka toimi myös hänen aseenaan. Hän pystyi myös kasvattamaan itsensä huomattavasti rangereiden zordeja suuremmaksi. Heidän ensimmäisellä kohtaamisellaan, hän voitti rangerit helposti ja vain Jenjin yllätyshyökkäys ja tosiasia, että hän oli yhä ruosteessa saivat hänet perääntymään. Hän pystyi Imperiouksena ollessaankin palaamaan halutessaan Calindoriksi ja käyttämään vanhaa Ancient Mystic Modeaan. Ancient Mystic Modessa hän käytti samanlaista Mystic Swordia Daggeronin kanssa. He molemmat käyttivät niitä myös heidän viimeisessä kaksintaistelussaan ja he olivat melko tasaväkisiä. Imperious ei ollut siten ajan kuluessa unohtanut vanhoja taistelutaitojaan.


title: Power Rangers Mystic Forcen viholliset

text: Äänenä toimi Stuart Devenie ja Calindoria näytteli Will Hall.


title: Power Rangers Mystic Forcen viholliset

text: Kymmenen Terroria olivat Mestarin kaikkein voimakkammat kätyrit. Niiden luultiin esiintyvän vain pahimmissa painajaisissa kunnes Necrolai löysi heidät asuttamasta alamaailman alimpia osia. He olivat jättimäisiä jo valmiiksi, etenkin heidän piilopaikassaan, mutta pystyivät myös muuttumaan taisteluita varten rangereiden kokoisiksi. He pyrkivät järkkymättömästi noudattamaan sääntöjään ja olivat valmiita tuhoamaan läiminlyöntien paljastuessa jopa toisiaan. Vaikutti siltä, että sääntöjen laiminlyöminneistä olisi tullut heille vakavia seurauksia. Heidän perusajatuksenaan oli, että pimeän taikuuden vastustajia tuli rangaista. Kun heidät löydettiin, he ilmestyivät Maahan näyttämään voimansa ja esittelemään itsensä. Jokainen heistä käytti myös erilaista asetta.


title: Power Rangers Mystic Forcen viholliset

text: Heillä oli piilopaikassaan jättimäinen kivimonoliitti nimeltä Stone of Judgment, joka valitsi aina rituaalin aikana yhden Terroreista hyökkäämään. Kiven avulla he toivoivat Mestarinsa palaavan ja hänen heräämistä uudelleen henkiin. Vaikka he voittivat rangerit ja heidän Megazordinsa ensimmäisellä kohtaamisella, Terrorit eivät pärjänneet yhtä hyvin myöhemmin, kun he hyökkäsivät yksittäin rangereita vastaan. Lähes kaikki Terrorit tuhoutuivat ajan myötä. Ainoastaan Itassis ja Matoombo selvisivät hengissä, kun he molemmat muuttuivat hyviksi.


title: Power Rangers Mystic Forcen viholliset

text:
Magma valittiin hyökkäämään kymmenestä Terrorista ensimmäisenä Mystic Force Power Rangereita vastaan samalla, kun Udonna lähti etsimään Leanbow'ta. Hän oli nimensä mukaisesti magma-teemainen hirviö, joka käytti aseenaan nuijaa ja siihen ketjulla sidottua palloa. Hän pystyi myös ampumaan tulta nuijastaan ja kierresäteitä rinnastaan. Magma käytti kuumuutta puolustuksenaan, sillä hän pystyi sulattamaan melkein mitä tahansa. Vesipohjaiset hyökkäykset olivat kuitenkin hänen heikkoutensa. Kun hänet lähetettiin ihmisten maailmaan, hän sytytti radiotornin tuleen osoittaakseen ihmisille kuinka paljon aikaa heillä oli jäljellä ennen tuhoa.
Hän tarjosi myös rangereille peliä ja sytytti toisen radiotornin tuleen. Hän sanoi, että jos edes yksi rangereista olisi pystyssä tornin palettua loppuun, rangerit voittaisivat hänet. Magma voitti rangerit aluksi taistelussa melko helposti, mutta Madisonin halu pelastaa ihmiset sai hänet käyttämään voimakasta vesipohjaista hyökkäystä, joka sai Magman tuskiinsa. Vihaisena Magma kasvoi suureksi ja taisteli sen jälkeen Megazordeja vastaan. Rangerit olivat vaikeuksissa Manticore Megazordillaan, mutta juuri kun Magma oli viimeistelemässä rangereita, muut Terrorit huomasivat tornin sammuneen. Siten Magma oli hävinnyt pelinsä. Sculpin heitti atraimensa Magmaan, joka tuhosi hänet. Viimeisinä sanoinaan Magma enteili, että rangerit tulisivat olemaan vaikeuksissa kymmenen Terrorin kanssa. Sen jälkeen hän muuttui kiveksi ja tuhoutui.


title: Power Rangers Mystic Forcen viholliset

text: Äänenä toimi Greg Smith.


title: Power Rangers Mystic Forcen viholliset

text: Oculous oli robottimainen ja punasilmäistä kyklooppia muistuttanut Terrori, joka tunnettiin ovelana metsästäjänä. Hän käytti aseenaan pistimellä varustettua tarkkuuskivääriä. Kun Necrolai löysi Terrorit, Oculous olisi ampunut häntä tarkkuuskiväärillään ellei Gekkor olisi pysäyttänyt häntä. Kaikki mihin Oculous osui kiväärillään muuttui molekyyleiksi. Hän pystyi myös siirtymään toiseen ulottuvuuteen, josta hän kykeni ampumaan mihin vain halusi.


title: Power Rangers Mystic Forcen viholliset

text: Oculous valittiin taistelemaan Terroreista toisena rangereita vastaan. Hän lupasi säästää muut rangerit, jos he olisivat luovuttaneet Nickin. Rangerit kieltäytyivät ja yrittivät paeta. Oculous onnistui kuitenkin toisesta ulottuvuudesta käsin muuttamaan Vidan, Madisonin, Xanderin ja Chipin molekyyleiksi. Hän jätti Nickin loukkaantuneeksi ja epätoivoiseksi. Kun Phineas pyysi Nickiä katsomaan "sydämeensä", Nick ymmärsi kutsua Tulisydämen ja yhdistyi sitten sen kanssa. Tulisydämestä muodostui hänelle Mystic Battlizer, joka teki hänestä Punaisen Dragon Fire Rangerin. Sen avulla Nick tuhosi joukoittain Hidiakeja ja Styxoideja ennen kuin hyökkäsi Oculousta vastaan. Sen jälkeen Oculous tuhoutui ja rangerit materialisoituivat uudestaan.


title: Power Rangers Mystic Forcen viholliset

text: Äänenä toimi Andrew Laing.


title: Power Rangers Mystic Forcen viholliset

text: Serpentina oli meduusaa muistuttanut gorgo-hirviö. Hän käytti aseenaan kilpeä, jonka keskellä oli kuva gorgon päästä kuten Athenen aigiksessa. Hän pystyi sen avulla torjumaan melkein minkä tahansa hyökkäyksen. Hän oli yksi kahdesta naispuolisesta Terrorista, mutta samalla Terroreista kaikkein ovelin. Serpentina puhui sihisevällä äänellä. Hän pystyi muuttamaan alaruumiinsa käärmettä muistuttaneeseen muotoon ja kykeni ampumaan violetteja sähkövirtoja suustaan. Serpentina pystyi muuttamaan itsensä myös jättimäiseksi käärmeeksi. Hän pystyi luomaan sadoittain pienempiä käärmeitä, joita hän kutsui lapsikseen. Serpentina pystyi kilvellään muuttamaan käärmeiden puremaksi joutuneet henkilöt kiveksi.


title: Power Rangers Mystic Forcen viholliset

text: Serpentina oli myös avoimesti sitä mieltä, että Mestarista oli tulossa epäpätevä. Häntä ei näyttänyt juurikaan kiinnostaneen Mestarin herättäminen henkiin. Serpentinaa ja Megahornia ärsytti Terrorien pimeyden sääntöjen noudattaminen ja monoliittikiven seuraaminen.


title: Power Rangers Mystic Forcen viholliset

text: Stone of Judgment valitsi Serpentinan kolmantena taistelemaan Power Rangereita vastaan. Hän oli nähnyt aiemmin ennustusten kirjasta, että hänet valittaisiin. Hän huijasi Hekatoidin hyökkäämään ihmisten maailmassa ennen häntä, jotta Hekatoid hankkiutuisi rangereista eroon hänen puolestaan. Vaikka Hekatoid epäonnistui tuhoamaan rangerit, hän sai limansa avulla vietyä Nickiltä ja Vidalta kyvyn muuttua rangermuotoihinsa. Ensimmäisessä taistelussa Serpentina taisteli Daggeronia ja kolmea morphioitumiseen pystynyttä rangeria vastaan, jotka taistelivat suurina titaanimuodoissaan. Nick ja Vida pystyivät yhä käyttämään loitsujaan ja saivat niillä Serpentinan kaatumaan. Serpentina kiinnitti sen jälkeen hetkeksi huomionsa heihin, kunnes muut rangerit pelastivat heidät pulasta. Kun Daggeron yritti käyttää "Jenji's Shining Attack" -liikettä, Serpentina sai yhden käärmeistään puremaan Jenjiä ja muutti Jenjin kilpensä avulla kiveksi. Sitten Serpentina haastoi rangerit taisteluun omassa käärmeulottuvuudessaan, jossa hän onnistui jättimäisen käärmeen muodossa syömään heidät kaikki. Hän palasi ihmisten maailmaan ja keskittyi tuhoamaan vielä Nickin ja Vidan, jotka olivat ainoina jäljellä eivätkä vieläkään pystyneet käyttämään rangervoimiaan. Itassis puuttui kuitenkin taisteluun ja peruutti Hekatoidin aiemmin langettaman loitsun. Nick voitti sitten Serpentinan Battlizerinsa avulla ja vapautti Serpentinan vatsasta muut rangerit. Serpentina kasvoi suureksi ja lähetti tuhansia pieniä käärmeitään kaikkialle Briarwoodiin. Ennen kuin yksikään niistä ehti purra, Daggeron käytti Solar Streak Megazordiaan ja imi Serpentinan kilven Megazordinsa hiilikattilaan. Sen jälkeen kaikki pienet käärmeet katosivat ja rangerit tuhosivat Serpentinan. Viimeisinä sanoinaan Serpentina kertoi rangereille, että Megahorn tulisi kostamaan hänen tuhoutumisensa. Serpentina kaatui ja räjähti, jonka myötä myös Jenji palautui kivestä normaaliksi.


title: Power Rangers Mystic Forcen viholliset

text: Äänenä toimi Sally Stockwell.


title: Power Rangers Mystic Forcen viholliset

text: Megahorn oli lohikäärmettä muistuttanut Terrori, joka ei kunnioittanut pimeyden sääntöjä. Megahornin tuntomerkkeinä olivat hänen siipensä, pitkä kaula ja luurankomainen panssari, jonka hartioilla oli lohikäärmeiden pääkallot. Hän osasi lentää yhtä nopeasti kuin Mystinen Lohikäärme. Hän käytti myös aseenaan miekkaa, joka näytti hieman lohikäärmeen hännältä. Megahorn oli erittäin voimakas jopa muihin Terroreihin verrattuna. Hän pystyi luomaan miekallaan shokkiaaltoja ja tehokkaita vihreitä tulipalloja. Hän osasi myös luoda outoja mustanvioletteja energiapalloja. Yksi hänen voimakkaimmista hyökkäyksistään oli "Lizard Laser", jossa hän ampui vihreää tulta suustaan. Hän pystyi myös sylkemään voimakkaita tulirykäyksiä. Hänen panssarinsa oli myös erittäin kestävä. Se kesti Daggeronin Ancient Mystic Moden voimat, Manticore Megazordin Striper Spin -hyökkäyksen ja jopa rangereiden legendatilan ja Lumiprinssin yhteishyökkäyksen. Hänen panssarinsa ei ollut kuitenkaan täysin läpäisemätön, sillä sen heikko kohta oli hänen niskassaan. Se koitui lopulta myös hänen kohtalokseen.


title: Power Rangers Mystic Forcen viholliset

text: Häntä ja Serpentinaa ärsytti Terrorien pimeyden sääntöjen noudattaminen. Hänen mielestään Terrorien olisi pitänyt vain tuhota viholliset hinnalla millä hyvänsä ja hän turhautui, jos kivi ei valinnut häntä. Turhautuminen sai hänet kerran jopa rikkomaan pimeyden sääntöjä. Hän oli mennyt salaa ihmisten maailmaan ja taistelut siellä Daggeronia vastaan, joka oli harjoittelemassa Jenjin kanssa. Hän melkein onnistui tuhoamaan Daggeronin kunnes Itassis puuttui taisteluun ja pakotti hänet lopettamaan. Megahorn kuitenkin lupasi, että kohtaisi Solaris Knightin uudestaan.


title: Power Rangers Mystic Forcen viholliset

text: Serpentina oli uhonnut tuhoutuessaan, että Megahorn kostaisi hänen tuhoutumisensa. Serpentinan jälkeen olikin viimein Megahornin vuoro hyökätä ihmisten maailmaan. Hän lähti suorittamaan saamaansa tehtävää innoissaan ja jopa ylpeili siitä Gekkorille. Rangerit olivat aluksi pahasti alakynnessä ja Nick yritti löytää Megahornin heikon kohdan. Megahorn sai rangerit kuitenkin pois heidän titaani- ja rangermuodoistaan ja valmistautui viimeistelemään heidät. Rangereiden onneksi Lumiprinssi saapui apuun. Lumiprinssi pärjäsi aluksi melko hyvin Megahornia vastaan, vaikka lopulta Megahorn pääsikin taistelussa niskan päälle. Lumiprinssi siirsi sen jälkeen Megahornin omaan lumiseen ulottuvuuteensa, jossa Megahorn taisteli häntä ja rangereita vastaan lumisella tasangolla. Lumiprinssi ei ottanut Daggeronia mukaan taisteluun, koska hänestä Daggeron ei ollut vielä oppinut läksyään. Megahornia ei kuitenkaan vielä lyöty vaan hän voitti Lumiprinssin ja rangerit ja pääsi pois Lumiprinssin ulottuvuudesta. Taistelu jatkui jälleen ihmisten maailmassa ja Daggeron liittyi taas mukaan. Daggeron taisteli Megahornia vastaan sekä Solaris Knightina että hänen Ancient Mystic Modessaan Nickiltä kopioidulla taistelutekniikalla. Hän löysi Megahornin heikon kohdan sen niskasta ja keskittyi iskemään sinne. Se ei kuitenkaan vielä pysäyttänyt Megahornia, joka kasvoi suureksi taistellakseen rangereita vastaan uudestaan. Sculpin päätti lähettää Black Lancen auttamaan Megahornia, koska hän uskoi kahden Terrorin onnistuvan paljon paremmin houkuttelemaan Leanbow'n esiin vartioimasta Octomusta. Megahorn ei ajatuksesta pitänyt, sillä hän uskoi voittavansa rangerit yksinkin. Leanbow saapui auttamaan rangereita ja sai lähetettyä Black Lancen takaisin alamaailmaan. Daggeron jatkoi taistelua Megahornia vastaan Solar Streak Megazordillaan. Kun Solar Streak Megazord sai hyvän otteen Megahornista, Manticore Megazord iski voimakkaan iskun Megahornin heikkoon kohtaan. Se heikensi häntä sen verran, että Daggeron pystyi imemään Megahornin Megazordinsa hiilikattilaan ja siten tuhosi hänet. Vaikka Megahorn ei koskaan tullut hyvin toimeen muiden Terrorien kuin Serpentinan kanssa, he olivat järkyttyneitä hänen tuhoutumisestaan.


title: Power Rangers Mystic Forcen viholliset

text: Äänenä toimi Dallas Barnett.


title: Power Rangers Mystic Forcen viholliset

text: Hekatoid oli ahne, konnaa muistuttanut ja väritykseltään turkoosi hirviö, joka käytti aseenaan trumpetilla varustettua nuijaa. Kun Necrolai tapasi kymmenen Terroria ensimmäisen kerran, Hekatoid käytti nuijansa trumpettiominaisuutta puhaltamaan hänet kauemmaksi. Hän puhui matalalla ja korisevalla äänellä. Hekatoid rakasti ruokaa, erityisesti jälkiruokia kuten kakkuja ja munkkeja. Hänellä oli omassa kammiossaan suuri pöytä niitä täynnä. Hän oli kymmenestä Terrorista lyhin ja lihavin. Hän myös piti pelien järjestämisestä taistellessaan vihollisiaan vastaan. Hän pystyi ampumaan myös erilaisia limoja vihollisiaan päin. Yksi limatyypeistä oli kuin happoa, joka pystyi syövyttämään jopa betonia, toinen limatyyppi rangereihin osuessaan esti heitä muuttumasta rangermuotoihinsa. Hän pystyi myös käyttämään kieltään kuten oikea sammakko ja sitomaan sillä vihollisiaan. Hekatoid pystyi lisäksi luomaan myrkyllisiä nuijapäitä täynnä olleita pilviä, jotka olisivat aikuisiksi kasvettuaan muuttuneet myrkyllisiksi sammakoiksi. Hän myös loi Mystic Force Rangereista pahat kopiot. Hekatoid oli kuitenkin Terroreista kaikkein heikoin ja huonoimmassa kunnossa, joten rangerit saivat iskunsa lähes aina perille.


title: Power Rangers Mystic Forcen viholliset

text: Kun Serpentina tiesi "Stone of Judgment" -kiven valitsevan hänet seuraavaksi, hän huijasi Hekatoidin taistelemaan ennen valintaansa rangereita vastaan. Hekatoid taisteli Nickiä ja Vidaa vastaan ja ampui heitä erityisellä limalla, joka vei heiltä kyvyn muuttua rangermuotoihinsa. Kun valintarituaali valitsi Serpentinan hyökkäykseen, Hekatoid pakotettiin palaamaan Terrorien piilopaikkaan. Itassis sai selville, että Serpentina oli lähettänyt Hekatoidin hyökkäykseen tehdäkseen itselleen paremmat asetelmat omassa taistelussaan. Myöhemmin kun Megahorn tuhoutui, Hekatoid ei voinut uskoa sitä mahdolliseksi. Vähän myöhemmin hän kuitenkin löysi Udonnan ja Claren Vaikerruksen järveltä ja yllätti heidät. Hän iski Claren tajuttomaksi ja kaappasi Udonnan pitkällä kielellään.


title: Power Rangers Mystic Forcen viholliset

text: Stone of Judgment valitsi Hekatoidin viidentenä hyökkäämään ihmisten maailmaan. Valintarituaalin jälkeen Hekatoid valitti, kun joutui töihin. Matoombo nuhteli häntä hänen ahneudesta ja vetelyydestä. Black Lance esitti myös huolensa, kun hänen mielestään Hekatoid oli liian huonokuntoinen taistelemaan. Hekatoid suunnitteli houkuttelevansa Power Rangerit luokseen aiemmin kaappaamansa Udonnan avulla. Hän haastoi rangerit peliin, jossa heidän täytyi taistella suurta määrää Styxoideja vastaan tietyn ajan kuluessa. Rangerit voittivat pelin. Seuraavaksi hän loi rangereista pahat kopiot ja laittoi rangerit taistelemaan niitä vastaan. Kun sininen ja keltainen ranger voittivat pelin, rangerit joutuivat taistelemaan Hekatoidin piilopaikassa häntä vastaan pelastaakseen Udonnan. Hekatoid ei kuitenkaan luovuttanut helpolla ja heidän taistelunsa vei heidät Hekatoidin piilopaikasta takaisin ihmisten maailmaan. Kun rangerit olivat saada Udonnan pois Hekatoidin käsistä, hän käytti yhtä limapalloistaan viemään Udonnan takaisin piilopaikkaansa. Hekatoid vei myös rangereilta kyvyn muuttua rangermuotoihinsa ja palasi sitten omaan piilopaikkaansa. Kun Hekatoidille selvisi, että Daggeron ja Jenji imivät Solar Streak Megazordilla hänen myrkyllisiä nuijapäitä pois pilvistä, hän palasi taistelemaan heitä vastaan suurikokoisena. Solar Streak Megazord oli käyttänyt niin suuren osan voimistaan nuijapäiden imemiseen, että sillä ei ollut tarpeeksi voimia taistella Hekatoidia vastaan. Sen johdosta Hekatoid taisteli Daggeronia vastaan ihmisten koossa. Samaan aikaan nuijapäät olivat kasvaneet sammakoiksi ja niitä alkoi pudota taivaalta. Voimansa takaisin saanut Udonna kuitenkin ensin jäädytti ja sitten tuhosi ne ennen kuin sammakot ehtivät maahan. Rangerit tiesivät, että Hekatoid oli huonossa kunnossa ja he onnistuivat ketteryytensä ja nopeutensa avulla hankkimaan rangervoimansa takaisin. Sen jälkeen rangerit yhdistivät voimansa Udonnan kanssa ja he tuhosivat Hekatoidin.


title: Power Rangers Mystic Forcen viholliset

text: Äänenä toimi Charlie McDermott.


title: Power Rangers Mystic Forcen viholliset

text: Gekkor oli traakia/gekkoa muistuttanut Terrori, jolla oli päässään visiiri. Aseenaan hän käytti keihästä. Kun Necrolai löysi Terrorit, Gekkor esti Oculousta ampumasta Necrolaita tarkkuuskiväärillään. Hän myös seurasi Necrolain kanssa Magman ja rangereiden välistä taistelua ihmisten maailmassa. Gekkor pystyi liikkumaan salamannopeasti ja onnistui nopeutensa avulla murskaamaan Power Rangerit ja Solaris Knightin taistelussa. Hän pystyi myös ampumaan ryöpyn neulamaisia ammuksia ja muodostamaan käteensä vihreäliekkisen energiapallon. Gekkor mainitsi ensimmäisenä Terroreista Mestarin paluun. Kun Stone of Judgment valitsi Oculouksen hyökkäämään rangereita vastaan, Gekkor ihmetteli miksi kivi ei valinnut häntä. Matoombo muistutti Gekkoria siitä, että kivi ei ole koskaan väärässä. Kun Stone of Judgment valitsi Megahornin hyökkäämään ihmisten maailmaan, hän ylpeili siitä Gekkorille.


title: Power Rangers Mystic Forcen viholliset

text: Myöhemmin Sculpin otti Gekkorin ja Matoombon mukaansa, kun hän lähti vapauttamaan Mestarin henkeä Leanbow'lta. Gekkor taisteli Leanbow'ta vastaan ja käytti nopeuttaan hyväkseen. Leanbow haavoitti häntä vatsaan kohdistuneella iskulla ja sen jälkeisellä tulihyökkäyksellä. Gekkor väitti pystyvänsä jatkamaan, mutta Sculpin määräsi Matoombon hänen tilalleen. Se sai Gekkorin ärsyyntyneeksi ja kateelliseksi Matoombolle. Kun Sculpin riisti Mestarin hengen Leanbow'n ruumiista, se annettiin Gekkorille talteen.


title: Power Rangers Mystic Forcen viholliset

text: Matoombo paljastui myöhemmin petturiksi ja Gekkor halusi Terroreista kaikkein innokkaimmin rangaista häntä. Sen johdosta Gekkor lähetettiin hakemaan Matoombo takaisin ihmisten maailmasta, jossa hän oli liittoutunut Vidan ja Xanderin kanssa. Gekkor etsi Matoomboa epätoivoisesti ja sai nopeutensa avulla Vidaa ja Matoomboa kuljettaneen Solar Streakin kiinni. Gekkor kuitenkin saatiin pois junasta. Myöhemmin hän sai Xanderin ja Matoombolta näyttäneen olennon kiinni, joka oli kuitenkin Vida valeasussa. Gekkor taisteli sen jälkeen kuutta päärangeria vastaan ja melkein onnistui voittamaan heidät. Leanbow saapui susisoturina taistelemaan häntä vastaan ja tuhosi Gekkorin. Gekkor tuhoutui siten Terroreista seitsemäntenä ja hän oli kuudes, jonka rangerit tuhosivat. Hän oli myös Terroreista ensimmäinen, jonka rangerit tuhosivat ennen Stone of Judgmentin valintaa.


title: Power Rangers Mystic Forcen viholliset

text: Äänenä toimi Mark Ferguson.